Prvi dani kampanje za vanredne parlamentarne izbore samo su potencirali poodmakle političke krize u našoj zemlji. Očigledno je da će ovi izbori doneti značajno pregrupisavanje aktera na našoj još uvek konfuznoj političkoj sceni. Nakon nekoliko ciklusa izbora jasno je da u našem društvu danas postoji ideološka i politička podela u odnosu pre svega na državna i nacionalna pitanja, kao što su Kosovo i dalji proces evropskih integracija. Od odgovora birača na ove istorijske i političke izazove zavisiće i dalji politički i društveni razvoj Srbije.\nDojučerašnji koalicioni partneri su već u prvoj nedelji kampanje porušili sve mostove i gotovo je nemoguće očekivati da bi DSS i DS mogli opet da formiraju vladu. To poglavlje je za duže vreme ili verovatno definitivno zatvoreno, bez obzira na to što se od naših političara često može čuti univerzalna politička odstupnica – nikad ne reci nikad, kojom pokušavaju da amortizuju pogubni nedostatak doslednosti u našoj politici, koja je sada poprište ogoljene političke trgovine bez principa, osim želje da se po svaku cenu bude na vlasti.\nPremijer Srbije i lider DSS-a je, kako kaže, izgubio poverenje u koalicione partnere i odlučio da vrati mandat narodu, smatrajući da je odnos DS-a prema Kosovu samo deklarativan i da nemaju istinsku nameru i iskrenu volju da sprovode dogovorenu politiku u rešavanju statusa Kosova. Iz redova DS-a stižu ocene da su upravo Koštunica i DSS definitivno napustili proevropsku poziciju i da su spremni da zemlju gurnu u izolaciju i retrogradne devedesete. Ova vlada, koja se deklarisala kao demokratska, proreformska i proevropska, pala je na rešavanju prvog ozbiljnog pitanja.\nU našem političkom životu izvesna je samo neizvesnost i stabilna samo nestabilnost. Na to ukazuju i izborne kampanje jer je očigledno da samo pozicioniranje stranaka ne ostavlja mnogo prostora za dogovor, budući da se većina njih čvrsto drži početne pozicije, bez mogućnosti da je menja i prilagođava. To je uočljivo kako na onom političkom polu koji sebe određuje kao proreformski i proevropski, tako i na onom koji se deklariše kao nacionalno i državno odgovorna politička grupacija. Kompromisi će biti ostvarivani samo u okviru podele izbornog plena, pri čemu su već sada vidljivi obrisi mogućih političkih saveza.\nLista za evropsku Srbiju, predvođena Demokratskom strankom i njenim predsednikom Borisom Tadićem, izuzetno je heterogena. Čine je stranke koje imaju veoma oprečne stavove, zbog čega je pitanje da li će opredeljenje za evropski put Srbije biti ono vezivno tkivo koje će moći da izgladi sve političke neravnine i, što je još važnije, da motiviše i pokrene birače. Osnovna slabost koalicije je u ideološkoj i političkoj nekonzistentnosti i nedoslednosti. Glavni argument za njeno oblikovanje bio je u težnji da se objedine stranke proevropske orijentacije i da se ne dozvoli rasipanje glasova. Međutim, ovaj skup neodoljivo podseća na političku formulu skraćenog DOS-a, čija je osnovna mana bila u heterogenosti i nerealnim i nezajažljivim ambicijama lidera malih i gotovo nepostojećih stranaka. Vraćati u politički život Srpski pokret obnove je neka vrsta političkog mazohizma jer je reč o organizaciji koja je na vlasti demonstrirala najveći stepen nepotizma, grabeži i političke nedoslednosti.\nGlavna politička borba u kampanji vodiće se oko verodostojnosti i autentičnosti stranačkih politika. Sužen je prostor za deklarativna zaklinjanja i isprazna politikantska opredeljenja jer ovi izbori traže da se sadržaj stranačkih politika pokaže u svoj svojoj smislenosti i punoći. Naš politički život se nikada nije ni odlikovao prevelikom principijelnošću, doslednošću i privrženošću osnovnim demokratskim i moralnim načelima. Zato će ovi izbori biti velika istorijska proba jer su u pitanju sudbonosna nacionalna i državna pitanja, i neće biti od velike pomoći marketinški trikovi. Izbore će dobiti one snage koje uspeju da svojim stavovima daju puni smisao, koje budu demonstrirale verodostojnost zalaganja.\nBlok proevropskih snaga ima ozbiljan problem da argumentuje privrženost državotvornim načelima i odbrani teritorijalnog integriteta, budući da heterogenost koalicije nije ubedljiv garant verodostojnosti politike DS-a, koja je sadržana u opredeljenju sa predsedničkih izbora da je Kosovo sastavni deo Srbije i da je neprihvatljiva promena državnih granica. Nagoveštaj saradnje sa LDP -om, strankom koja istrajava na stavu da treba priznati nezavisnost Kosova, samo je dokaz više da ova koalicija ima problema da argumentuje privrženost autentičnim političkim načelima jer nema pokriće u sadašnjim partnerima.\nKoalicija ima još jedan izuzetno težak problem, a to je oslanjanje na retoriku iz 2000. godine i pozivanje na potrošene ideološke parole o srećnoj budućnosti, koja će stići odmah nakon pobede proevropskih snaga. Pokušaj da se podgreje toliko puta ispričana priča o zatucanoj i primitivnoj Srbiji, koja nije spremna da prihvati sve blagodeti evropskih integracija, kao i nastojanje da se reafirmiše ogromna energija i zanos građana koji su bili osnovna poluga u rušenju starog režima, deluju kao isprazna farsa. Mnoga su gromoglasna obećanja o boljem životu zloupotrebljena za ovih osam godina, stotine hiljada ljudi ostalo je bez posla, beda i socijalno beznađe šire se sve više, sprovedena je nekontrolisana, nepravedna i brutalna privatizacija, stvara se uski krug izuzetno bogatih ljudi, a na drugoj strani jedva preživljava veliki broj sve siromašnijih i očajnijih građana, tzv. tranzicionih gubitnika, sve je izraženija sprega politike i tajkunskog kapitala. Pozivati se sada na petooktobarske ideale i opasnost od povratka u devedesete samo je izraz nespremnosti za suočavanje sa veoma dubokom socijalnom i ekonomskom krizom. Zbog toga je mnogo lagodnije posegnuti za već oprobanim parolama i obećanjima koji su do sada donosili uspeh.\nPominjati pobedničku izbornu rentu sa predsedničkih izbora kao jedan od aduta u kampanji mogu samo oni marketinški i partijski magovi koji nemaju pravi uvid u kretanje izbornog tela i raspoloženje birača. Očekivanje da će se korpus glasova koji je dobio Boris Tadić automatski preliti na izbornu listu evropske Srbije nije samo politička naivnost, već i izraz oligarhijske i klijentelističke zatvorenosti i znak nespremnosti da se u kampanju uđe sa svežim, autentičnim idejama i novim ljudima. Poslaničke liste gotovo svih stranaka odraz su njihove oligarhizacije, što ima razorne posledice na ukupnu demokratizaciju našeg političkog i društvenog života. One su samo jedno u nizu svedočanstava o tome da su struktura partijske države i zastupanje isključivo stranačkih interesa i dalje dominantna pojava, pri čemu su odanost i bespogovorna poslušnost još uvek najpouzdaniji put za ulazak u stranačke svite. To je središnji problem politike u Srbiji – što se nije iz korena promenilo funkcionisanje političkih aktera nakon 2000. Zato je i došlo do velikog razočaranja, gubljenja poverenja i energije građana. Možda je to nepoverenje sada najdublje jer je politika izgubila osnovni pokretački princip, racionalnost, autentičnost i odanost demokratskim i moralnim načelima. A za to odgovornost snose upravo oni koji nam sada govore o radikalskoj opasnosti i mogućnosti povratka u devedesete.\nKo je odgovoran što je do takve mogućnosti uopšte i došlo ? Na to pitanje nemaju odgovore naši demokratski pragmatisti i realisti, koji smatraju da je pozivanje na radikalsku opasnost dovoljno da pokrije svu nemoć politike koju su vodili nakon velikih demokratskih promena. Verovatno će izbori pokazati da je ova politička priča definitivno izgubila značaj.\nOvi izbori će opredeliti i odrediti političku sudbinu i Demokratske stranke Srbije i njenog lidera Vojislava Koštunice. U prvim nastupima u kampanji jasno je da ova stranka kreira atmosferu o prihvatljivosti i nužnosti stvaranja koalicije sa Srpskom radikalnom strankom, i to insistiranjem na nacionalno i državno odgovornoj politici. Javnost u Srbiji se intenzivno priprema za mogućnost ovakve koalicije, koja će svakako dalekosežno preoblikovati politički život. Ovako struktuirana koalicija više nikog ne iznenađuje i opasnost od dolaska na vlast radikala više nije onaj odlučujući faktor koji može da utiče na to da birači i dalje glasaju protiv mogućnosti da ova stranka postane deo vladajuće koalicije. DSS će ovoj koaliciji dati neophodni politički legitimitet, čime će omogućiti da radikali, koji nisu promenili svoju osnovnu retrogradnu političku koncepciju, konačno postanu sistemska stranka.\nOvu izbornu kampanju karakterišu nezamislive stvari – političku saradnju nagoveštavaju i najljući politički protivnici. Tako DS izražava spremnost da ponudi saradnju Socijalističkoj partiji Srbije, koja takođe nije promenila svoja polazišta. Zato i koaliciono približavanje DSS -a i SRS-a sledi realnu dinamiku političkog života u Srbiji. Ko će u toj koaliciji profitirati, ostaje da se vidi, ali dosadašnja iskustva pokazuju da su radikali uvek uspevali da izađu jači iz takvih saveza. Zalaganje za odgovornu nacionalnu i državnu politiku je teren na kome se upravo oni najbolje snalaze, pri čemu je DSS u situaciji da, gubeći svoje evropsko opredeljenje, postane samo još jedna od stranaka koja pokušava da na političkom prostoru koji neprikosnoveno pokriva upravo Radikalna stranka otrgne koji politički poen. To je veoma rizičan poduhvat koji može poništiti identitet DSS -a, kao stranke koja je u sebi pokušavala da pomiri nacionalne i demokratske principe, jer će deliti politički prostor sa SRS -om , kao što već sada imaju sve sličniju retoriku i ideologiju.\nPosebno je pitanje da li ova moguća „državotvorna i nacionalno“ odgovorna vlada može doneti Srbiji toliko potrebnu stabilnost, ili će predstavljati tek uvod u dalje sukobe i podele. Raspisivanje izbora je Koštunici dalo mogućnost da sebi još jednom stvori dovoljan manevarski prostor da pre svega nametne osnovnu temu izbora – pitanje statusa Kosova – i da u prvi plan izbaci pitanje autentičnosti i verodostojnosti politike nekadašnjih koalicionih partnera. Zato nije slučajnost što neprestano ponavlja da je u politici DS-a mnogo propagande, a malo politike, i pri tome apostrofira političku ulogu Nenada Čanka, kao najslabiju kariku u koaliciji evropske Srbije, nastojeći uporno da pokaže da DS nikada nije ni imao nameru da očuva teritorijalni integritet Srbije i da vodi odgovornu nacionalnu i državnu politiku.\nUdaljavanjem od Demokratske stranke, politički položaj DSS-a i Koštunice sve više se okreće ka arhaičnim i anahronim političkim ishodištima, gubeći pri tome proevropski karakter, bez obzira na to što se sve neuverljivije pozivaju na evropsko opredeljenje. Rukovodstvo DSS-a upada u sopstvenu zamku, jer se sve češće u našoj javnosti i društvu dilema o verodostojnosti državne i nacionalne politike ne odnosi samo na DS, već i na narodnjačku koaliciju, koja kampanju profiliše kao borbu za primat u patriotskom bloku, pri čemu je njena u velikoj meri deklarativna proevropska orijentacija sada na margini državnih i nacionalnih pitanja.\nIz dosadašnje kampanje može se uočiti da je svrstavanje političkog bloka koji se zalaže za vođenje odgovorne državne i nacionalne politike sve izvesnije. Međutim, u našem političkom životu još uvek važi poštapalica – nikad ne reci nikad. Jedno je sigurno, biće to nakon 2000. godine istorijski izuzetno značajno političko izjašnjavanje, istinska politička vododelnica, koja će u velikoj meri odrediti političku sudbinu Srbije. Ovi izbori označiće svakako kraj jedne političke ere, a da li će Srbija uspeti da ostvari političku i društvenu stabilnost, otvoreno je pitanje, jer će se pred novom vladom – kako god ona bila strukturirana – naći mnoštvo izuzetno teških istorijskih izazova.\n4. april 2008. godine


"Srpski Fijat" odložen za septembar - B92\nPoèetak prodaje i izvoza "fijata 500 l" proizvedenog u kragujevaèkim pogonima kasni jer je od planiranih 83 miliona evra za pokretanje proizvodnje obezbeðeno je, zasad, samo osam.\nU Kragujevac nema nikakvih reakcija na odlaganje prodaje i izvoza. U FAS , naime, nisu želeli da komentarišu moguæa odlaganja ranijih planova vezanih za model koji æe se proizvoditi u njihovim pogonima.\nI taj, deset puta manji iznos dogovorene uplate, isplaæivaæe se, u narednom periodu, dnevno - po 200.000 evra!\nFijat potpuno razume probleme u finansiranju države i potrebu da se rashodi potpuno minimizuju, bar do rebalansa budžeta, tvrdi izvor Novosti i navodi da je "italijanska kompanija, za posao u Kragujevcu, uzela kredite i uplata države joj je neophodna".\nGrupacija Fijat, prema sporazumu sa Vladom Srbije, potpisanim 26. septembra 2008. godine je veæinski vlasnik FAS sa 67 odsto, dok je preostalih 33 odsto vlasnik država Srbija.\nZanimljivo je i da je, u planovima Fijata obelodanjenim u sredu, za tržište SAD do poèetka 2014. godine, generalni direktor torinskog giganta Serðo Markione naveo da æe na tom, najzahtevnijem tržištu na svetu, biti ponuðeno devet modela "fijata 500", meðu kojima nema "fijata 500 l", èija proizvodnja poèinje u Kragujevcu.\nMeðutim, pominje se model "fijat 500 lh", verzija "šumadinca" sa sedam sedišta, koji bi, takoðe kao srpski proizvod, na tržištu trebalo da se pojavi 2014. godine.


Zakonom o porezu na dodanu vrijednost BiH je uređeno da su privrednici dužni platiti PDV od 1. do 10. u mjesecu za prethodni mjesec, bez obzira da li su naplatili svoje proizvode i usluge od kupaca. Dakle, privrednici moraju, prije svega, platiti državi 17% od prodajne cijene prodanog proizvoda ili usluge, iako od kupaca još uvijek nisu dobili novac za te iste proizvode i usluge. Nerijetko, period naplate potraživanja od kupaca je vrlo neizvjestan i traje dugo, čak po nekoliko mjeseci i godina ili potraživanja nikada nisu naplaćena. Privrednici i pored toga, moraju iznaći načine da isplate plaće i pripadajuće doprinose za svoje uposlenike, pokriju operativne i druge troškove poslovanja. U svemu tome, teško da ostaje nešto za ulaganje u rast, razvoj, nova zapošljavanja, inovacije i sve što nameću savremeni trendovi poslovanja. Vrlo često se privrednici zadužuju kod banaka da bi pokrili sve troškove, a time dalje produbljuju problem sa visokim kamatnim stopama i poteškoćama u praćenju dinamike otplate kredita. Ovakvim problemima najviše su opterećeni mali privrednici. Bosanskohercegovački privrednik koji je pokrenuo svoj vlastiti biznis, zaposlio samog sebe, zaposlio druge ljude, uplaćuje poreze koji odlaze u državni budžet za podmirivanje troškova državne administracije a bori se da opstane. Brojne su negativne statistike koje svjedoče nepovoljnosti poslovnog ambijenta u kojem domaća privreda djeluje. Takvom destimulirajućem poslovnom okruženju, u kojem privreda pokušava da preživi, doprinosi zasigurno i postojeći sistem plaćanja PDV-a po izdatoj fakturi.\nPojedine europske zemlje pomažu likvidnost malih i srednjih preduzeća kroz uvedeni sistem plaćanja PDV-a prema naplaćenoj fakturi. To ustvari znači da privrednici plate PDV državi tek kada i oni sami naplate fakturu od svojih kupaca za proizvode koje su prodali i usluge koje su pružili. Ovaj sistem, međutim, uređuje i drugu stranu medalje. Odnosno, privrednici imaju pravo da im se odbije ulazni PDV za kupljene i primljene robe i usluge od dobavljača tek kada plate fakturu svojim dobavljačima. U nekim zemljama Evropske unije ovakav sistem se primjenjuje godinama, a najduže od 1995. u Ujedinjenom Kraljevstvu i Irskoj. Zemlje koje primjenjuju ovaj sistem su odredile prag za porezne obveznike na temelju godišnjeg prometa koji u pojedinim slučajevima iznosi do 2 miliona eura (npr. Španija, Irska, Italija), do 1,6 miliona eura (npr. Ujedinjeno Kraljevstvo) ili najčešće do pola miliona eura kakav je slučaj u Bugarskoj, Portugalu i Rumuniji. Prag može biti i niži, pa u Austriji iznosi 110.000 eura, a u Slovačkoj 100.000 eura, u Sloveniji 400.000 eura. I pojedine zemlje regiona nedavno su takođe uvele ovaj sistem plaćanja PDV-a za malu privredu, pa pravo na korištenje ovog sistema u Srbiji od 2013. godine i Hrvatskoj od 2015. godine imaju poreski obveznici koji godišnje ostvaruju do oko 400.000 eura. Dodatno se mogu propisati i drugi uslovi. Najčešće, zemlje su odredile da se ovaj sistem ne može koristiti za uvozne i izvozne isporuke roba i usluga, zatim da poreski obveznici moraju imati podmirene sve obaveze za javna dugovanja ili samo za PDV iz perioda koji prethodi ulasku u sistem, te da poduzetnik ne smije biti evidentiran kao prekršitelj propisa vezanih za PDV i sl. Sistem plaćanja prema naplaćenim fakturama je opcion za primjenu, odnosno privrednici koji ispunjavaju uslove dobrovoljno odlučuju hoće li ga primjenjivati. Period primjene te izlazak iz sistema (uz određene uslove, ovisno o zemlji) kreće se od 6 mjeseci do 4 godine. Međutim, svim je zemljama zajedničko da izlaskom iz sistema moraju u određenom periodu podmiriti sve porezne obaveze, osim kada se postupa po propisima vezanima uz likvidaciju ili stečaj.\nInicijativa o izmjeni Zakona o PDV-u u kontekstu uvođenja sistema plaćanja PDV-a prema naplaćenim fakturama se već nekoliko posljednjih godina spominje od strane privrednih i obrtničkih komora, udruženja poslodavaca i privrednika. Konkretnije korake je u tom pogledu ove godine poduzeo Institut za razvoj mladih KULT, uz podršku neformalne Mreže za kreiranje boljeg poslovnog ambijenta u BiH, koji je pozvao privrednike, privredne i obrtničke komore i udruženja poslodavaca da potpisivanjem pisma podrške podrže ovakvu inicijativu, sa namjerom da se prijedlog izmjena Zakona uputi u zvaničnu proceduru. Privrednici objašnjavaju kako bi im ovakav način izvršenja PDV obaveze uvelike olakšao tekuće poslovanje, unaprijedio likvidnost i protok novca, a dugoročno stvorio preduslove za nova zapošljavanja i razvojne investicije. Postavlja se pitanje da li postoji spremnost vlasti da se pozabavi ovim osjetljivim područjem, s obzirom da se državni budžet većinski puni od indirektnih poreza kojima pripada i porez na dodanu vrijednost. S obzirom da je Zakon o PDV-u donesen 2006. godine, odnosno da je uveden novi poreski sistem koji je zamijenio prethodno važeći sistem poreza na promet, razumno je očekivati da se nakon 10 godina njegove primjene ipak počne promišljati o inoviranju u kontekstu pomoći privredi, ali i kontekstu poboljšane dugoročne naplate PDV-a do koje bi opisana izmjena mogla dovesti.\nPismo podrške za izmjene Zakona o PDV-u potpisali su i predstavnici Udruženja poslodavaca FBiH koje broji oko 25.000 članica, a koje imaju više od 100.000 zaposlenih.\nInstitut za razvoj mladih KULT pokrenuo je inicijativu potpisivanja pisma podrške procesu izmjene Zakona o porezu na dodanu vrijednost Bosne i Hercegovine kako bi intenzivirao proces izmjene Zakona o PDV-u.\nPismo podrške prvenstveno je namijenjeno privrednicima, a od pokretanja inicijative potpisalo ga je i više od 20.000 privrednika okupljenih oko privrednih i obrtničkih komora, te udruženja koja u fokusu svog rada imaju pomoć privredi.\n„U vrlo kratkom vremenskom periodu inicijativu je podržao veliki broj privrednika. Pisma podrške svakodnevno pristižu, a veoma je značajno što je sve više pojedinačnih pisama privrednika. To je pokazatelj koliko su zaista potrebne izmjene Zakona o PDV-u, te koliko privrednici žele bolje poslovno okruženje.“ – poručila je Ajka Baručić iz Instituta za razvoj mladih KULT.\nNa Internacionalnom BURCH univerzitetu u Sarajevu 14. aprila 2016. godine otvoren je prvi studentski poslovni inkubator.\nCilj prvog StartUp inkubatora za studente u Bosni i Hercegovini, jeste povezati univerzitet sa poslovnim sektorom. Na ovaj način, svi studenti koji pokrenu vlastiti biznis, dobit će besplatan poslovni prostor tokom jedne godine, a koji uključuje kancelarije, konferencijsku salu, salu za sastanke, lounge bar, fitness centar, te druge pogodnosti.\nTakođer, sve firme dobit će besplatno mentorstvo nastavnog osoblja, te pristup preko 50 kompanija članica Burch Business Centra.\nKako je istaknuto tokom ceremonije otvaranja poslovnog inkubatora, ovo je prvi korak ka postizanju vizije izvrsnosti u poduzetništvu i inovacijama, te doprinos razvoju bh. ekonomije i privrede kreiranjem novih radnih mjesta kroz projekte koji će se realizovati u inkubatoru.\n"Naša vizija je postati poduzetnički Univerzitet. Prvi korak bilo je uvođenje poduzetništva kao predmeta na svim fakultetima. Drugi korak je upravo ovaj, otvaranje StartUp inkubatora, gdje je osobama koje imaju ideju i želju pružena prilika da kroz rad sa našim mentorima i kompletnim akademskim osobljem dobiju korisne savjete o razvoju kompanije“, istakao je Nedim Čelebić, direktor Burch Business Centra.\nPokretanje biznis inkubatora u okviru univerzitetske institucije predstavlja veliki iskorak u bh. obrazovnom sistemu, s obzirom da se time omogućava poduzetničko usmjeravanje studenata još od prvih semestara njihovog studija, čime se bh. društvo primiče pojmu „poduzetničkog društva“.\nCeremoniji otvaranja Burch StartUp inkubatora prisustvovala je i predstavnica Instituta za razvoj mladih KULT.\nZavršeno je istraživanje o budžetskim poticajima koje su institucije vlasti izdvajale za razvoj privrede u 2013. i 2014. godini, u vidu bespovratnih (grant) i povratnih (kreditnih) sredstava. Istraživanje je realizovano u okviru inicijative „Poslovni prostor BH“ koju vodi Institut za razvoj mladih KULT, a rezultiralo je i preporukama koje bi trebale poboljšati proces dodjele budžetskih poticaja privredi.\nU toku je izrada publikacije u kojoj će biti predstavljena detaljna analiza, a koja će biti upućena predstavnicima vlasti s ciljem poboljšanja poslovnog okruženja.\nInstitut za razvoj mladih KULT nastavit će i sa pikupljanjem podataka o realizaciji budžetskih poticaja u 2015. godini.\nInicijativom Poslovni prostor BH, u okviru koje je urađeno istraživanje, želi se utjecati na donosioce i provodioce odluka u BiH, te cjelokupnu društvenu zajednicu, kako bi se više pažnje posvetilo privrednom razvoju i kreiranju pozitivnog poslovnog ambijenta.\nInstitut za razvoj mladih KULT nastavlja sa procesom zagovaranja izmjene Zakona o PDV-u.\nKako bi se intenzivirao proces izmjene Zakona o PDV-u, pokrenuta je inicijativa za potpisivanje pisma podrške procesu izmjene Zakona o porezu na dodanu vrijednost Bosne i Hercegovine.\nPismo podrške prvenstveno je namijenjeno privrednicima kojima bi olakšica da PDV plaćaju tek nakon što oni naplate svoja potraživanja zasigurno značila i pozitivno poslovanje, ali i organizacijama koje u fokusu svog rada imaju pomoć privredi od kojih se očekuje podrška inicijativi.\nKako bi najbolje opisao težinu trenutnog stanja i nedostatke poslovnog okruženja, Institut za razvoj mladih KULT snimio je video:\nPotpisivanjem pisma podrške privrednici i organizacije koje djeluju u oblasti privrede, imaju priliku podržati inicijativu koju zagovara Institut za razvoj mladih KULT, te tako direktno utjecati na kreiranje pozitivnog poslovnog ambijenta.\nPrema trenutnom zakonu, svi poreski obveznici dužni su platiti PDV do 10. dana u mjesecu, što je posebno otežavajuća okolnost za mala i srednja preduzeća koja zbog ovakvih propisa često prestaju sa poslovanjem.\nInstitut je početkom marta, kako bi ukazao na ovaj problem, organizovao i Okrugli sto „Izmjene i dopune Zakona o PDV-u - uvođenje sistema oporezivania prema naplaćenim naknadama", u okviru kojeg su mišljenje iznijeli i strušnjaci, a Institut sa zagovaranjem izmjena nastavlja i kroz intenzivne razgovore sa predstavnicima vlasti.\nInstitut za razvoj mladih KULT je, kroz petnaest godina postojanja, radio vrlo uspješno na izradi i provođenju zakonskih rješenja koja doprinose poboljšanju društvenog položaja mladih, ali i građana općenito. S obzirom da su ekonomska pitanja izvor većine problema mladih ljudi, Institut se snažno zalaže za aktivnosti i inicijative u vezi sa stvaranjem povoljnijeg poslovnog prostora u BiH, ne samo za mlade nego za sve poduzetnike. strana 2


Vesti online / Vesti / Svet / Makron: Nisam ubedio Trampa, promene politike SAD su lude\nMakron: Nisam ubedio Trampa, promene politike SAD su lude\nFrancuski predsednik Emanuel Makron kaže da možda nije uspeo da ubedi predsednika SAD Donalda Trampa da se pridržava međunarodnog sporazuma s Iranom.\nSporazum sa Iranom je šef Bele kuće, inače, nazvao "ludim", a Makron je sada istim pridevom opisao česte promene američke globalne politike.\n- Moje stanovište je da će se on odreći ovog sporazuma, iz unutrašnjepolitičkih razloga - rekao je Makron na kraju trodnevne posete SAD, prenosi BBC.\nTramp ima rok do 12. maja da odluči da li će se Vašington i dalje pridržavati ovog sporazuma, namenjenog sprečavanju Irana da se domogne nuklearnog oružja ili će ponovo uvesti sankcije Teheranu.\nPredsednik SAD je oštro kritikovao sporazum s Iranom koji je potpisala administracija njegovog prethodnika Baraka Obame, ocenjujući ga "ludim".\nBi-Bi-Si navodi da je Makron u obraćanju novinarima nakon govora koji je održao studentima Univerziteta "Džordž Vašington", koristio sličan jezik opisujući česte promene u pozicijama SAD o globalnim pitanjima, uključujući klimatske promene i sporazum s Iranom.\n- To može da funkcioniše kratkoročno, ali je veoma ludo srednjoročno i dugoročno - rekao je predsednik Francuske.\nSRBIJA Tramp i Makron: Saudijske vlasti da rasvetle ubistvo Kašogija\nSVET Makron: Potreba za "većim udelom" Evrope u NATO


„Kotoko konjanici, čuvari duše”\niz zbirke Pjerluiđija Peronija\n26. decembar 2013. - 1. novembar 2014.\nMarija Ličina, kustos\nMuzej afričke umetnosti finansiran je od strane Sekretarijata za kulturu Grada Beograda. Izložba je organizovana u saradnji sa Italijanskim institutom za kulturu.\nIzložba „Kotoko konjanici, čuvari duše” prikazuje minijaturne bronzane figure – talismane sa motivom konja i jahača koje odlikuje izuzetna stilska raznovrsnost i snažno simboličko značenje u kulturi afričkog naroda Kotoko. Poput amajlija širom sveta za koje se veruje da donose sreću ili blagoslov bogova, „Kotoko konjanici” su lični predmeti koji za svoje vlasnike predstavljaju izvor duhovne snage, a najčešće se nose kao privesci na ogrlicama i narukvicama.\nNarod Kotoko naseljava tri susedne zemlje koje okružuju jezero Čad – Nigeriju, Kamerun i Čad. Prema njihovom verovanju, talismani u obliku konjanika imaju moć da umire duhove koji izazivaju slabost duše, tugu, strah, otuđenost ili različite bolesti. Uz minijaturne statuete konjanika, na ogrlice i narukvice često su nanizane i kauri školjke, kožni amuleti gri-gri, praporci i razni drugi dodaci, kao predmeti koji će zaštititi pojedinca od loših uticaja duhova ili dar koji će obezbediti njihovu blagonaklonost.\nPostavka u Muzeju afričke umetnosti obuhvata više od tri stotine eksponata iz zbirke renomiranog italijanskog kolekcionara afričke umetnosti Pjerluiđija Peronija. Na izložbi su u najvećem broju zastupljene figure konjanika izrađene od bronze, zatim od bakra, mesinga, srebra, gvožđa, aluminijuma, kao i retki primerci od slonovače i terakote. Livene najčešće od metala u tehnici izgubljenog voska (cire perdu), ove unikatne figure svedoče o izuzetnom umeću skulptorskog izraza naroda Kotoko i prefinjenoj tehnici obrade materijala. Iako malih dimenzija, od dva do četrnaest santimentara, mnoge figure odlikuje mnoštvo likovnh detalja: jahač gotovo uvek nosi svoj mač i štit, a na konju su naznačeni sedlo i bisage. Prikazana kolekcija sadrži čitav spektar umetničkih rešenja - od figura koje se približavaju realističkom izrazu do slobodnih stilizacija i gotovo apstraktnih formi. Udaljavanjem od vernog prikaza konja i jahača, na ovim mikro-skulpturama postignuta je monumentalnost u kompoziciji dva bića - ponekad pokorna, a ponekad odvažna, u stavu ili nagoveštaju pokreta i snage.\nU duhu velike italijanske tradicije kolekcionarstva umetničkih dela, poštovanja i negovanja kulturnog nasleđa, kako nacionalnog tako i svetskog, Pjerluiđi Peroni posvetio je niz godina istraživanju afričke umetnosti i formiranju svoje bogate kolekcije „Kotoko konjanika”. Njegova vredna kolekcija prvi put je bila predstavljena 2011. godine na izložbi u Milanu, u Oratorijumu stradanja bazilike Sant Ambrođo (Basilica di S. Ambrogio Antiquum Oratorium Passionis). Izložba talismana „Kotoko konjanici, čuvari duše” iz zbirke Pjerluiđija Peronija biće prikazana u Muzeju afričke umetnosti do 30. aprila 2014. godine.\nDizajn izložbene postavke:\nMilica Josimov & Marija Ličina\nAutor filma, montaža video materijala:\nUKRATKO SA OTVARANJA IZLOŽBE…\nDr Sira Miori, direktorka Italijanskog instituta za kulturu u Beogradu i koordinatorka za područje Balkana, savetnica za kulturu Ambasade Italije i Njegova Ekselencija Harold Augustus Koko, ambasador Nigerije\nPovodom otvaranja izložbe nastupili su muzičari:\nNevena Filipović (vokal), Relja Svilar (đembe), Branko Trijić (đembe i gitara), Bojan Ivković (perkusije).


U strahu od siromaštva | Ekspres.net\nPolitički prioritet čitavog sveta postala je borba protiv pandemije korone. Iako je u postojećim okolnostima nezahvalno razmišljati o vremenu kada će virus postati pitanje prošlosti, ukoliko do tako nečega uopšte dođe, građani Evropske unije uveliko se fokusiraju i na druge nevolje koje ih tište.\nPoslednje istraživanje javnog mnjenja sprovedeno za potrebe Evropskog parlamenta pokazalo je da su smanjenje siromaštva i sve većih društvenih nejednakosti za najveći broj građana ponovo na samom vrhu problema. Nešto manje od polovine učesnika ankete, odnosno 45 odsto građana evropske zajednice izjavilo je da su to osnove na kojima se mora graditi stabilnija i pravednija Evropa. Taj procenat je za čak 17 odsto viši nego u istraživanju od pre godinu dana. Na neposredan način ovakvi stavovi odražavaju uticaj koji je pandemija koronavirusa imala na javno mnjenje u EU.\nI Svetska banka je prethodno u više navrata ocenila da će pandemija direktno uticati na porast siromaštva u svetu i da bi tokom pređašnje i 2021. godine, zbog usporavanja privrede i ograničenja mobilnosti zaposlenih, između 88 i 115 miliona ljudi širom sveta moglo da bude gurnuto u ekstremno siromaštvo.\nSuper Mario za spas\nU svetlu bojazni od mogućeg naleta siromašenja velikog broja građana, moguće je posmatrati i prošlonedeljno postavljenje Marija Dragija na dužnost novog italijanskog premijera. Mario Dragi je bivši guverner Evropske centralne banke, a od njega se neskriveno očekuje da sa svojom vladom izvuče Italiju iz političke i ekonomske krize uzrokovane pandemijom. Predsednik Italije Serđo Matarela dao je Dragiju mandat da formira vladu nakon što je propao pokušaj da na čelu izvršne vlasti ostane odlazeći premijer Đuzepe Konte.\nPortparol predsedničke palate objavio je da je Dragi prihvatio dužnost 3. februara pošto je Konte bio primoran da 26. januara podnese ostavku posle raspada njegove koalicione vlade. U novoj vladi koja se ocenjuje kao tehnokratska, biće 23 člana, među kojima osam žena.\nMario Dragi dolazi na čelo italijanske vlade ne samo sa zadatkom da vodi oporavak posustale zemlje iz recesije, već bi njegovi budući potezi u nezgrapnoj i ideološki raznovrsnoj političkoj koaliciji mogli da imaju širi značaj za budućnost Evropske unije i njenog čvršćeg integrisanja.\nJedan od najcenjenijih evropskih zvaničnika, kako ga opisuju, postao je 30. italijanski premijer uz podršku skoro svih većih partija.\nOd 25 članova kabineta, 15 je iz partija koje će podržati koaliciju u parlamentu, dok 10 nisu iz sveta politike. Najzastupljenija stranka je nekadašnji ljuti politički protivnik Pokret pet zvezdica sa četiri ministra, dok se desničarska stranka Forca Italija Silivija Berluskonija vraća u vladu prvi put od 2012. godine sa tri ministra. Toliko će imati i Demokratska partija levog centra i desničarska Liga Matea Salvinija.\nLiga i Pokret pet zvezdica, koji su ranije bili neprijateljski raspoloženi prema EU i jedinstvenoj valuti, obećali su podršku čoveku na koga se ranije gledalo kao na stub evropskog establišmenta. Time će, kako ukazuje „Fajnenšel tajms“, bivše antiestablišmentske stranke postati deo koalicije sa svojim nekada zakletim suparnikom Forca Italija.\nPrioritet je vakcina\nDragi, koji je bio predsednik Evropske centralne banke od 2011. do 2019. godine, zaslužan je za spas evrozone pošto je 2012. najavio da je spreman da učini “sve što je neophodno” da se sačuva jedinstvena valuta tokom dužničke krize koja je potresala EU.\nPolitički komentatori i finansijska tržišta, kako ukazuju posmatrači, veruju da će čovek s nadimkom Super Mario moći to da učini i za Italiju koja je teško pogođena posledicama koronavirusa i koja je zapala u političku krizu posle pada premijera Kontea.\nDragijeva administracija ima rok da do aprila Briselu predstavi planove kako će potrošiti 200 milijardi evra, što je ubedljivo najveći iznos koji je dobila neka članica Evropske unije. Britanski „Tajms“ ističe da je od 27 članica EU, Italija prva i ujedno najteže pogođena pandemijom koronavirusa sa više od 93.000 smrtnih slučajeva, dok se njena privreda tokom prošle godine smanjila za 8,9 odsto, što je najviše u EU.\nNade koje Italijani polažu u Marija Dragija teško da mogu biti veće, ali će bivši guverner Evropske centralne banke imati problema da ih ispuni. Novi premijer ima jednu od najvećih podrški koju su uživale vlade u italijanskoj posleratnoj istoriji, ogroman međunarodni ugled i, prema istraživanju objavljenom uoči njegovog postavljenja, nivo odobravanja među Italijanima od čak 71 odsto. Ali, od njega se ne očekuje samo da na idealan način upotrebi evropsku finansijsku pomoć, već da osigura i odlučnu kampanju vakcinisanja stanovništva protiv koronavirusa.\nMeđutim, Evropa se, generalno posmatrano, nije dobro snašla u dosadašnjem odobravanju i nabavljanju vakcina, pa je iluzorno očekivati da bi to Dragi preko noći mogao da reši za svoju zemlju.\nPosle više kritika, predsednica Evropske komisije Ursula fon der Lajen bila je prinuđena da prizna propuste Brisela u uvođenju vakcina protiv Covida-19. Ona je u obraćanju poslanicima Evropskog parlamenta odgovarala na pitanja o presporoj imunizaciji građana. Druga tema se odnosila na prvu, naknadno povučenu odluku Brisela, o uspostavljanju tvrde granice između Irske i Severne Irske za izvoz vakcina, što su osudili i London i Dablin. Ipak, čelnica EK je posle “lekcija koje smo naučili”, kako je rekla, navela da bi do kraja leta trebalo da bude vakcinisano 70 odsto odraslih stanovnika u 27 članica Unije.\n“Činjenica je da do danas nismo postigli što smo želeli u borbi protiv virusa”, rekla je Fon der Lajen u obraćanju evroparlamentarcima, priznajući da se kasnilo sa odobrenjima. “Bili smo preoptimistični, potcenili smo teškoće u masovnoj proizvodnji. Možda smo bili suviše sigurni, verujući da će porudžbine biti isporučene na vreme”.\nOna je priznala i greške zbog prvobitne odluke o zabrani izvoza vakcina, što je ubrzo ispravljeno i rekla da “duboko žali” zbog toga.\nEvropska unija će, kako je najavila predsednica EK, pokrenuti novu mrežu kliničkih ispitivanja kako bi regulatorna tela dobijala više podataka, a EK će ustanoviti radnu grupu s ciljem da se ojača proizvodnja vakcina.\nIzazovi za Italiju, karakteristični za zemlje južne Evrope, predstavljaju kombinaciju dugotrajnih problema i onih koje je potrebno što pre rešiti. I pre pandemije italijanska privreda je u kontinuitetu zaostajala za industrijskim silama severa Evrope, sa dvostruko većom nezaposlenošću među mladima od proseka EU. Pandemija je produbila taj jaz, dok se istovremeno u ogromnoj meri urušila turistička industrija koja čini 13 odsto ukupne italijanske ekonomije.\nIako za sada nije bilo prigovora na personalna rešenja u vladi, Dragijevi izbori neće zadovoljiti sve. Njegov prvi posao će biti da izradi plan oporavka države, a prethodna vlada je delimično pala baš zbog prepirki kako sprovesti plan i koje projekte u njega uključiti.\nItalija odavno ima loše rezultate u korišćenju fondova EU i s produktivnošću ulaganja u svoju ekonomiju, dok su projekti često propadali usled prevelike birokratije ili korupcionaških istraga. Pored plana oporavka, analitičari traže i naznake kako će Dragi krenuti u šire reforme hronično trome ekonomije zemlje. Neki analitičari ukazuju na mogućnost sprovođenja bolnih mera, koje bi obuhvatile i ukidanje državne pomoći kompanijama čija je sudbina zapečaćena koronavirusom.\nNovom italijanskom premijeru se pripisuje spas od propasti zajedničke evropske valute, ali su italijanski problemi možda veći i zahtevniji za rešavanje. Dok je Dragi na poziciji predsednika ECB mogao da se osloni na moćnu silu kupovine obveznica, sada je prinuđen da obuzda rastrzan politički sistem u Italiji. Stručnjaci veruju da je njegov dolazak na čelo vlade test o tome da li tehnokrata može da izvede još jedno spasavanje, ali ovoga puta isključivo kao političar.\nOvo je ključan trenutak za Italiju koja godinama ekonomski posustaje, a koja je ne tako davno “koketirala sa idejom izlaska iz EU”, dok sada poverenje za spas daje uzornom pripadniku evropske ekonomske klase, napominje „Vašington post“. S obzirom na Dragijeve veze s najvišim nivoima finansija u SAD i bliskim odnosom sa Angelom Merkel, pojedini stručnjaci sugerišu da bi Italija, među onima koji odlučuju u EU, mogla da zauzme treće mesto iza Nemačke i Francuske.\nMada Dragi trenutno ima široku podršku, gotovo nezamislivu za italijanskog lidera, postoje razlozi za oprez. Novac iz EU predviđen za oporavak zemlje raspoređivaće se godinama i jedva će nadoknaditi samo jednu izgubljenu godinu turizma. Novi premijer će se suočiti i s potencijalno surovim odlukama - uključujući i onu da li da produži moratorijum na otpuštanja zaposlenih. Ako mu popularnost zbog preduzetih mera opadne, političari kažu da bi stranke levice ili krajnje desnice mogle brzo da se povuku iz njegove vlade.\nZvaničnici EU, s druge strane, kažu da se budućnost EU kao integrisanije fiskalne unije takođe oslanja na uspeh Dragija u upravljanju stotinama milijardi evra iz Brisela, piše „Njujork tajms“. Istovremeno, EU se nalazi “na ivici potencijalnog vakuuma u liderstvu”. Velika Britanija je napustila Uniju, Angela Merkel bi trebalo da se povuče sa svog položaja, dok francuskog predsednika Emanuela Makrona čekaju teški izbori.\nZa strasne pristalice snažnije EU i italijanskog liderstva u njoj, Dragi je došao na čelo vlade u pravi čas. Merkel i Makron su prošle godine prevladali politička protivljenja i izdejstvovali odobrenje za spas i podsticaj privreda država članica od 750 milijardi evra.\nPristalice čvršće EU, koje sanjaju o deljenju dugova, smatraju taj fond ogromnim korakom jer su prvi put članice prikupile novac zajedničkom prodajom obveznica na tržištu i raspodelile novac kroz grantove, a ne zajmove, koji ne moraju da se vrate drugim zemljama u Uniji. To je, ukazuje „Njujork tajms“, označilo kritično odstupanje od pravila EU da se nacionalni dugovi drže pod kontrolom.\nMeđutim, zemlje severne Evrope, koje su se već opirale ideji da njihovi poreski obveznici nose teret juga opterećenog dugovima, zabrinute su da li će Rim efikasno potrošiti namenjen novac.\nZa razliku od pojedinačnih primera zemalja članice, procene o ekonomskoj budućnosti Evrope nisu zabrinjavajuće. Ekonomske aktivnosti u EU su tokom prošle godine pale za 6,3 odsto, ali prema poslednjoj prognozi Evropske komisije ekonomija EU će u 2021. godini zabeležiti rast od 3,7 odsto, dok će u 2022. on iznositi od 3,9 odsto. Optimistično zvuči i procena da će ekonomija dostići nivo od pre krize sa koronavirusom ranije nego što se predviđalo pre nekoliko meseci.\nNajveći rast u 2021. godini, nešto više od pet procenata, prognozira se Španiji, Francuskoj i Hrvatskoj, a rast između četiri i pet procenata imaće Malta, Portugalija, Slovenija, Slovačka i Mađarska. Najmanji rast bruto domaćeg proizvoda u 2021. očekuje se u Holandiji - 1,8 odsto.\nKomisija navodi da su ekonomske aktivnosti, posle snažnog rasta u trećem kvartalu 2020, ponovo usporile u četvrtom tromesečju zbog drugog talasa pandemije i mera zaključavanja i ograničenja. S obzirom na to da su te mere još na snazi, u prvom kvartalu 2021. u EU se očekuje pad ekonomskih aktivnosti. Evropska komisija očekuje da se rast ekonomija nastavi na proleće i leto, s napredovanjem vakcinacije i popuštanjem restrikcija.\nPosledice pandemije u članicama EU nisu iste, pa ni brzina oporavka neće biti ista. Izvršni potpredsednik Evropske komisije za ekonomiju Valdis Dombrovskis kaže da nova prognoza daje realne nade u vreme neizvesnosti:\n“Snažan evropski odgovor biće ključan za pitanja poput gubitka posla, oslabljenog korporativnog sektora i rastuće nejednakosti. Naš paket za oporavak će podržati ekonomski oporavak, uz vakcinaciju i verovatan rast globalne tražnje”.\nIako na samom vrhu problema, pandemija i siromaštvo nisu jedine teme koje brinu građane EU. Anketa koju je sproveo Evropski parlament pokazala je da se visoko među prioritetima nalazi borba protiv terorizma i organizovanog kriminala sa 35 odsto, a da 33 odsto ispitanika želi da im se omogući lakši pristup kvalitetnom obrazovanju.\nZa zaštitu životne okoline i biodiverziteta kao glavni zadatak izjasnio se gotovo isti procenat građana kao u anketi iz 2019, njih 32 odsto, ali je tada ekologija sa sličnim procentom bila na vrhu liste prioriteta anketiranih. Prema tumačenju autora studije, takvo pomeranje prioriteta kod građana direktna je posledica pandemije.\nAnketa je, međutim, pokazala i neka druga kretanja u javnom mnjenju, nezavisno od toga šta ljudi smatraju prioritetima, a to je u prvom redu da je u korona krizi porastao ugled same EU. Polovina učesnika ankete je navela da ima dosta dobro ili veoma dobro mišljenje o EU, što predstavlja porast od 10 procenata u odnosu na 2019. godinu. Svega 14 odsto anketiranih izrazilo je negativno mišljenje o Uniji.\nBoljem imidžu u odlučujućoj meri je doprineo istorijski plan stimulusa “EU nove generacije”, pa se 72 odsto anketiranih donekle, ili u potpunosti, saglasilo sa ocenom da će to omogućiti zemljama EU da brže izleče svoje ekonomije od posledica pandemije.\nOčekivanja građana posle okončanja pandemije ipak su tmurna, pošto većina veruje da će njihove nacionalne privreda biti u gorem stanju nego ranije. Većina anketiranih misli da će njihov životni standard za godinu dana biti isti kao danas.\nJoš jedna posledica pandemije je i način kako građani doživljavaju solidarnost u EU. Anketa je pokazala da je solidarnost za 41 odsto na vrhu spiska osnovnih vrednosti koje EU mora da štiti, u poređenju sa 33 odsto koji su takvo mišljenje izneli godinu ranije.\nIstraživanje je pokazalo da je 71 odsto anketiranih popuno ili u većoj meri sklono EU, ali je istovremeno gotovo polovina, 44 odsto, izrazila nezadovoljstvo načinom kako je projekat Unije do sada realizovan i ocenila da su potrebne reforme.\nPredsednik EP David Sasoli izjavio je da je poruka ankete jasna, a to je da građani podržavaju EU i veruju da je ona pravo okruženje u kojem treba tražiti rešenje za krizu sa pandemijom:\n“Ali, jasno je i da građani žele da vide da se sprovode reforme EU i zato je potrebno da što pre otvorimo konferenciju o budućnosti Evrope.”\nPripreme za konferenciju kasne pošto tri glavne institucije EU još treba da se dogovore o ličnosti predsedavajućeg i o tome koliko će trajati taj proces zamišljen kao višegodišnja rasprava institucija EU, građana, civilnog društva i drugih faktora o pravcu kretanja i reformama EU.\nAko sadašnji predsedavajući EU Portugal ne uspe da izdejstvuje dogovor do kraja februara, taj će zadatak verovatno pasti na sledećeg predsedavajućeg, što bi značilo dodatno odlaganje u sazivanju konferencije.\nKao glavni uzrok podela između EU i vlada zemalja članica, 47 odsto građana je navelo migrantsku krizu. Za njom, kao teme neslaganje nacionalnih vlada i Brisela, slede zaštita životne okoline, poljoprivreda i ribarstvo, te javno zdravstvo.\nU anketi je 22 odsto ispitanih reklo da su skeptični prema EU, ali da bi mogli da promene mišljenje ako se sprovedu radikalne reforme, dok je svega pet odsto reklo da se načelno protivi ideji EU.\nPrema rezultatima ispitivanja, u Rumuniji, Slovačkoj, Austriji i Italiji manje od polovine građana ocenilo je da je članstvo njihove zemlje u EU pozitivna stvar. Posebno zabrinjava rezultat u Italiji, gde je svega 39 odsto anketiranih reklo da je članstvo u EU dobra stvar, iako su u toj zemlji i tradicionalno evroskeptične partije nedavno usvojile proevropski stav.\nitalija evropska unija Mario Dragi siromaštvo Pandemija


Peulić: Direktori ne poštuju prava radnika\npetak, 13 februar 2015 08:45\nPredsjednik Granskog sindikata metalske industrije i rudarstva Republike Srpske Tane Peulić smatra da je neshvatljivo da direktori preduzeća u kojima se ne poštuju radnička prava i koja zaposlenima duguju i po 13 plata, ne žele da razgovaraju sa radnicima.\n"Smatram da svaki ozbiljan poslodavac koji ima namjeru da radi, proizvodi i stiče prihode ima potrebu da sa svojim radnicima razgovara putem sindikalnih predstavnika", rekao je Peulić novinarima u Zvorniku u pauzi sjednice Republičkog odbora Granskog sindikata metalske industrije i rudarstva.\nOn je kao primjere nepoštivanja radničkih prava naveo firme "Zanus" iz Šekovića i "Trudbenik" iz Doboja, u kojima se radnicima duguje više od 10, odnosno 13 plata.\n"Ako smo se dogovorili po Zakonu o socijalnom dijalogu, po Kolektivnom opštem granskom ugovoru i Zakonu o radu da se vodi dijalog, onda ne znam šta je sporno, pa direktori ne žele da razgovaraju sa svojim radnicima", rekao je Peulić.\nOn je naveo da ima preduzeća koja poštuju sva prava radnika, u prvom redu to je "Alumina" iz Zvornika koja je od početka funkcionisanja, od aprila 2013. godine do danas isplatila sve plate i regrese radnicima i u kojoj se poštuje socijalni dijalog. "Takva je situacija i u Rudniku `Stanari`, kao i u nekim drugim firmama, da ih ne nabrajam", rekao je Peulić.\nČlan Republičkog odbora ovog sindikata i sekretar Sindikalne organizacije "Kosmosa" iz Banjaluke Miroslav Ivić rekao je da u "Kosmosu" ima mnogo problema koji se "vuku već niz godina".\nOn je dodao da članovi Sindikata metalske industrije i rudarstva "Kosmosa" smatraju da se samo radom i stvaranjem novih vrijednosti može doći do plate.\n"Imamo posla toliko da bi mogli da radimo u dvije smjene", rekao je Ivić.\nPredsjednik Sindikata metalske industrije i rudarstva "Alumine" Radenko Smiljanić rekao je da radnici "Alumine" imaju posla, redovno primaju plate i vode uspješan socijalni dijalog sa poslodavcem.\nOn je dodao da su u "Alumini" isplaćene sve zaostale plate i regresi, da se sa poslodavcima vodi socijalni dijalog i time popravlja status zaposlenih.\nKo je na mreži: 298 gostiju i nema prijavljenih članova


The Banker: AIK Banka je 'Banka godine u Srbiji'\nIzvor: SrbijaDanas.com, 02.Dec.2021, 18:08\nThe Banker: AIK Banka je "Banka godine u Srbiji"\nNakon što je proglašena Najboljom digitalnom bankom za potrošače u Srbiji od strane časopisa "Global Finance", i Najboljom komercijalnom bankom od časopisa “International Banker”, AIK Banka kraj godine dočekuje bogatija za još jedno internacionalno priznanje.\n"The Banker", jedan od najuglednijih svetskih magazina i deo "Financial Times" medijske grupe, proglasio je AIK Banku “Bankom godine u Srbiji” za 2021. Prestižna nagrada je i zvanična potvrda inovativnosti >> Pročitaj celu vest na sajtu SrbijaDanas.com << i visokog kvaliteta usluga koje banka pruža svojim klijentima, ali i izuzetnih finansijskih rezultata koji su ostvareni.\n- Ponosni smo na činjenicu da je jedan od najistaknutijih međunarodnih magazina iz oblasti bankarstva i finansija prepoznao AIK Banku kao vodeću banku u Srbiji. Sa tradicijom dugom skoro pola veka, AIK Banka je danas moderna, odgovorna i inovativna finansijska institucija posvećena pružanju najkvalitetnijeg korisničkog iskustva svojim klijentima kroz vrhunsku uslugu i proizvode prilagođene njihovim potrebama. Ova važna nagrada je još jedno priznanje naših postignuća, i snažan podstrek za dalji razvoj - Izjavila je Jelena Galić, Predsednica Izvršnog odbora AIK Banke.\nBlic: The Banker: AIK Banka je “Banka godine u Srbiji”


Malešević: Jasenovac - najveći logor na području Jugoistočne Evrope\nMinistar prosvjete i kulture Republike Srpske Dane Malešević rekao je danas u Sankt Peterburgu da nema sumnje da je Jasenovac bio najveći koncentracioni logor na području ne samo bivše Jugoslavije, već i Jugoistočne Evrope, u kojem je na najsvirepiji način mučeno i ubijeno više od 700 hiljada nevine djece, žena, starih i nemoćnih ljudi, antifašista, a među njima najviše Srba - 500 hiljada, potom Jevreja i Roma.\n"Koncentracioni logor Jasenovac razlikuje se od ostalih nacističkih logora širom Evrope, ne samo po monstruoznim mučenjima logoraša, već što je postojao sve do 1945. godine, bez i najmanjeg učešća njemačkih vojnika, kao i po posebnom logoru za djecu, gdje je nemilosrdno likvidirano više od 20 hiljada djece, uglavnom srpske nacionalnosti", rekao je Malešević.\nOn je podsjetio da je najveći koncentracioni logor Jasenovac Nezavisna Država Hrvatska formirala po ugledu na njemačke koncentracione logore 21. avgusta 1941. godine u okolini istoimenog gradića kao kompleks sastavljen od pet manjih logora, te niza stratišta, od kojih je najveće bilo Gradina.\nMalašević je rekao da u ovom logoru ustašama nije bilo dovoljno samo ubiti žrtve, već ih je trebalo izložiti i torturi i poniziti ih prije smrti, u čemu posebno mjesto zauzima Donja Gradina kao najveće stratište sistema ustaških logora smrti u Jasenovcu, saopšteno je iz resornog ministarstva.\n"Po zvjerstvima koje su ustaše činile, Jasenovac je prepoznatljiv među svim koncentracionim logorima iz Drugog svjetskog rata. Stratište je, zbog svog prirodnog položaja, gušilo krike i jauke nesrećnih žrtava koje su ustaše ubijale na najstravičniji način", istakao je Malešević.\nOn je napomenuo da je cijelo područje Donje Gradine pokriveno grobnicama i da se na devet grobnih polja nalazi 105 masovnih grobnica, koje još nisu sasvim istražene.\nOtvarajući izložbu "Jasenovac koncentracioni logor", Malešević je naveo da je ova izložba samo jedno u nizu svjedočanstava o strašnom zločinu i stradanju nevinih duša, svjedočanstvo koje Republika Srpska želi da podijeli sa cijelim svijetom, a koje ovom prilikom dijeli sa bratskim ruskim narodom.\nOn je ocijenio da je posebno važno što će ova izložba, koja se sastoji od 40 fotografija, dva postera i dokumentarnog filma o Jasenovcu, biti poklonjena Muzeju u Sankt Peterburgu da među ruskim narodom čuva i prenosi sjećanje na jasenovačke žrtve i njihova stradanja.\nIzložba o Jasenovcu, koju je pripremio Muzej Republike Srpske, otvorena je u Državnom memorijalnom muzeju odbrane i opsade Lenjingrada u okviru manifestacije "Dani kulture Republike Srpske u Sankt Peterburgu".\nOtvaranju izložbe prisustvovali su brojni zvaničnici, kao i kulturni poslenici iz Republike Srpske i Sankt Peterburga.


Srbiju volimo - „Moj otac Vuk Karadžić“- multimedijalni program\n„Moj otac Vuk Karadžić“- multimedijalni program\nProgram se održava u nedelju 17. decembra od 12:00 časova u Muzeju Vuka i Dositeja, Jevremova 21, Beograd.\nProdaja ulaznica je u Turističko-informaljtivnom centru Turističke organizacije Beograda, Knez Mihailova 5 i uMuzeju Vuka i Dositeja. Cena ulaznice je 400 dinara.\nOvaj muzejski multimedijalni program u trajanju od 40 minuta izvodi se na srpskom jeziku svake druge nedelje. Zbog ograničenog broja mesta (30 po terminu), neophodno je doći najmanje 10 minuta pre početka.\nRibarske večeri u Apatinu - ...


Tim iz Menhengladbaha neće moći da računa na Švajcarca Brila Emboloa za sledeću utakmicu Bundeslige protiv Verdera iz Bremena koja se i gra u utorak od 18.30 časova.\nKlub je objavio da je napadač prekršio pravila o suzbijanju korona virusa, pa je izbačen iz tima, piše Telegraf.rs.\nPrema navodima Bilda, Švajcarac je u nedelju uveče prisustvovao ilegalnoj žurci u jednom restoranu u Esenu zajedno sa još 23 ljudi koje je policija legitimisala.\nSusedi su pozvali lokalne policajce zbog preglasne muzike iz restorana, koji je trebalo da bude zatvoren tokom noći.\nIz Borusije nisu davali nikakav komentar, samo su objavili sledeće:\n- Embolo će moći da trenira sa timom tek kada bude negativan na korona testu. Definitivno je odstranjen iz tima za utakmcu sa Verderom, a videćemo da li će u petak biti u konkurenciji za meč sa Dortmundom - poručili su iz Menhengladbaha.


Prihvaćen sporazum sa jednim od osumnjičenih za terorizam u CG\nPriđenje osumnjičenih za pokupaj terorističkog napada 16. oktobra 2016., arhivski snimak\nPredsjednik Višeg suda u Podgorici Boris Savić prihvatio je danas sporazum koji je Mirko Velimirović sklopio sa Specijalnim tužilaštvom, u kojem je priznao da je bio član kriminalne organizacije koja je planirala izazivanje haosa u Crnoj Gori na dan parlamentarnih izbora 16. oktobra.\nPo ovom sporazumu, Velimirović će biti uslovno osuđen na šest mjeseci, a uslovna kazna će trajati godinu, za krivično djelo stvaranje kriminalne organizacije\nVelimirović je ranije danas, kako prenosi portal Vijesti, na ročištu u sudu priznao da je nabavio automatske puške, ali da je onemogućio da se unesu u Crnu Goru i da ih je uništio i rasklopio i bacio u jezero.\nOn je rekao da je od Aleksandra Sinđelića dobio 30 hiljada eura da kupi oružje koje je grupa Bratislava Dikića trebala da iskoristi i izazove krvoproliće tako što će da zauzme Skupštinu Crne Gore na dan izbora 16. oktobra.\n"Zaslužujem orden da mi se dodijeli, jer sam spasio crnogorski narod i državu, a ne da mi se sudi. Iz patriotskih razloga sam ovo uradio. Da bih se odužio crnogorskom narodu koji je spasio srpsku vojsku. Oni koji znaju istoriju znaju o čemu pričam", izjavio je Velimirović.\nSpecijalni tužilac Saša Čađenović je ranije danas rekao da je izjava Velimirovića istinita i nije bajka.\nUkoliko dođe do podizanja optužnice za pokušaj terorističkog napada u Crnoj Gori, to suđenje bi trebalo da bude javno, poručila je predsjednica Vrhovnog suda Crne Gore Vesna Medenica.\n"Vjerovatno da ćemo dozvoliti, s obzirom na poslovnike zakona o krivičnom postupku, to je jedina moja ovlast i ja ću je iskoristiti, neka javnost bude u cjelosti informisana tako što će se javno pratiti to suđenje, ukoliko dođe do optužbe", naglasila je Medenica, prenosi portral RTCG.\nKao organizatori kriminalne grupe označeni su bivši komandant Žandarmerije Srbije Bratislav Dikić i Aleksandar Sinđelić, a traje istraga i o upletenosti još nekih lica.


Ovo su najčešće greške koje žene čine u vezi – InfoGriz\nHome / Zabava / Ovo su najčešće greške koje žene čine u vezi\nOvo su najčešće greške koje žene čine u vezi\nZabava 1,163 Views\nBiti u vezi je odlična stvar. Znanje da je neko tu ko vas voli je dovoljno da vam loš dan pretvori u odličan. Međutim, zabava, uzbuđenje i osećaj voljenosti su samo jedna strana veze, zato što su rasprave, neslaganja i svađe nešto sa čime se svaki par susreće.\nZnati kako da se izborite sa svakim aspektom veze – dobrim i lošim sa vašim partnerom je najsigurniji način da se vaša veza odupre testu vremena.\nI muškarac i žena su odgovorni za njihovu vezu, pošto su jednaki delovi nje. Ali, mnogi muškarci tvrde da postoje greške koje žene prave, a koje im jedino ostavljaju opciju da ih ostave ili da ih varaju.\nSledećih pet stvari predstavljaju česte greške koje ne dozvoljavaju ženama da zadrže dobrog muškarca. Za ženu koja pravi ovakve greške je jednostavno „određeno“ da ostane sama duži period.\n1. Žena koja ne prepoznajete svoju vrednost\nVi ste specijalni, talentovani, lepi.. Imate odličnu ličnost, lepo je biti sa vama u društvu i na putu ste da dostignete svoje najdivlje snove – da, to ste vi i nemojte nikada da zaboravite na to. Žena koja zna koliko je vredna, nikada neće biti sa čovekom koji je ne zaslužuje. Žene koje nemaju osećaj za samovrednovanje će uvek biti same, zato što su muškarci koje puštaju u svoj život samo tu da ih unište, a ne da ih izgrade na bolje – u žene kakve treba da budu. Žena koja zna svoju vrednost, ističe se čak i u prepunom mestu i sigurno privlači pažnju samo džentlmenima.\n2. Biranje novca, a ne ličnosti\nOvo je još jedna konzerva crva koja je morala da se otvori, zbog svih onih žena koje ponavljaju ovu grešku iznova i iznova. Novac je dobra stvar koja se mora imati, pogotovo u velikim količinama, i u stvari je odlično imati muškarca koji ima dovoljno novca za ispunjavanje svake svoje, ali i vaše želje. Međutim, žene prave grešku kada biraju nekog bogatog koji ih nije vredan, umesto onog muškarca koji nema toliko para, ali je dobar čovek i vredi nešto. Ekstremno je teško bogatom muškarcu bez poštovanja prema vama, da stekne isto tokom vremena – samo će se pogoršavati. Skroman čovek sa karakterom koji vas iskreno voli će jednog dana postati bogat, a šanse da vas takav čovek tretira loše su vrlo male, zato što ste bili uz njega kroz njegovo putovanje.\n3. Previše žaljenja\nNiko ne voli ljude koji se konstantno žale na sve, tako da nemojte očekivati od vašeg muškarca da ostne sa vama i tretira vas kao kraljicu, dok se vi samo žalite. Sigurno postoje muškarci koji su ekstremno iritantni i koji jednostavno i ne znaju da se ponašaju tako i moguće da im treba profesionalna pomoć. Ipak, ako ovakav muškarac pokušava da se promeni, umesto da se žalite – pokušajte da mu dajete komplimente. Fokusirajte se na stvari koje pravilno radi i hvalite ga svakodnevno, pa čak i za male stvari koje vas čine srećnim. Kada otkrijevrezultate svog dobrog rada, promeniće stvari koje vas nerviraju.\n4. Upoređivanje sa drugim muškarcima\nMuškarci su prirodno takmičarski nastrojeni i nijedan ne želi da bude na drugom mestu, bez obzira na to koliko je to „takmičenje“ bezazleno. Muškarci ne vole da se osećaju kao da ih njihova žena upoređuje sa drugima, osim ako to radi da bi pokazala koliko je on super. Upoređivanje sa vašim bivšim na način koji ga čini potcenjenim, će ga samo oterati od vas ili naterati da prestane da pokušava da vas impresionira. Upoređivanje vam može doći nekada sa vremena na vreme, ali nemojte nikada dopustiti da vam tako nešto „izleti“ iz usta. Razmislite o tome, da li bi ste vi voleli da vas upoređuje sa nekom drugom ženom?\n5. Očekivanje najgoreg – stereotipi\nStereotipi su svuda, pogotovo kada je reč o muškarcima. Moguće je istaći sve loše stvari koje muškarci i žene rade, zaboravljajući na to da te loše stvari rade pojedinci, a ne ceo pol. Žena u vezi treba uvek da se podseća da nisu svi muškarci „budale“ i da je njen muškarac možda drugačiji. Kada očekujete najgore od svog partnera, s tim da ćete sa vremena na vreme biti malo razočarani, on će se u neko vreme susreti sa vašim očekivanjima. Nemojte suditi o vašem muškarcu bez nekog dokaza, a kada je tu (dokaz), potrudite se da budete strpljivi i razumljivi kada budete pričali sa njim.\nPrevious U braku sam tek tri mjeseca. Suprug mi je otišao na obuku za novi\nNext Rešite se ZAČEPLJENOG NOSA pomoću jednog sastojka koji imate u kući (RECEPT).


RTCG - Radio Televizija Crne Gore - Nacionalni javni servis :: Ekonomija :: Čeka se odluka o otvorenoj prodaji akcija Atlas banke\nDOKAPITALIZACIJA 27. 02. 2019. 06:55 >> 06:22 3\nČeka se odluka o otvorenoj prodaji akcija Atlas banke\nDo početka naredne sedmice zvanično bi trebalo da bude potvrđena neuspješna zatvorena emisija akcija Atlas banke za postojeće akcionare, pošto nakon 30 dana od raspisivanja poziva nijesu izvršeni ni upis, ni uplata potrebnih sredstava.\nKako Dnevne novine nezvanično saznaju, privremena upravnica Tanja Terić obavijestila je Komisiju za tržište kapitala o rezultatima poziva, na osnovu kojih u roku od osam dana treba da bude izdato oficijelno rješenje o neuspješnosti emisije.\nNakon toga, zatražiće odobravanje nove javne ponude za dokapitalizaciju Atlas banke zainteresovanima koji nijesu postojeći akcionari ove finansijske kompanije pod privremenom upravom koju je uvela Centralna banka Crne Gore.\nKako je Terić kazala Dnevnim novinama, odluka o zatvorenoj ponudi emisije akcija postojećim akcionarima donesena je 16. januara, a proces je otpočeo tri dana kasnije.\nPo osnovu zakonskog prava preče kupovine, javnim pozivom je na prodaju ponuđeno 88.710 običnih akcija, pojedinačne nominalne vrijednosti 248 eura, što znači da je ponuđena dokapitalizacija od 22.000.080 eura.


🎺 » Trubači koji najavljuju iznošenje torte pred goste 🏆 Najbolji trubači Srbije 🎷 🥁\nU poslednje vreme se na mnogim svadbama sve češće može videti kako se torta najavljuje putem nekog drugog orkestra na klavijaturi ili putem DJ ali ne treba zaboraviti jednu, veoma bitnu stvar. Ako se vratimo na početak na izvor nastanka običaja najavljivanje torte pred goste i ako vidimo da se na svakom veselju torta najavljuje upravo uz Marš na Drinu onda je jako lako shvatiti da je najavljivanje iznošenja torte pred goste uz zvuke trube jedini originalni način da se torta najavi.\nTrubači najbolje najavljuju tortu jer ni jedan orkestar ne može da odsvira marš koji je vojnog porekla, muzika za vojsku, kao što to mogu trubači, zato što su trubači najviše zastupljeni u vojnim orkestrima i jednostavno rečeno truba se u vojsci od pamtiveka čula i razvijala kao vojni instrument.\nTruba se uvek koristila i kada treba najaviti neki svečani događaj i prodoran zvuk trube je nenadmasan u najavljivanje svih važnih trenutaka.\nNa proslavi a jedan od najvažnijih trenutaka jeste iznošenje torte pred goste koje se uz trubu i trubačku muziku najbolje čuje.\nSvečano najavljivanje iznošenje torta pred goste uz trubače i trubačku muziku je neuporedivo lepše i bolje nego kada se torta najavljuje uz zvuke klavijature ili zvuke di-džej mikseva, zato što truba ima moćan i prodoran zvuk a trubači uživo na vašem veselju će svakako biti mnogo veća atrakcija.\nAko se setite poznatih filmova videćete u istorijskim događajima da su trube uvek najavljivale početak nekog događaja i da je truba nezamenljiva u najavljivanju za veselja i iznošenja torte pred goste.\nZato pozovite nas orkestar koji je najbolji izbor za ovaj svečani čin i uživajte u ostatku dana uz najbolje trubače sa našega sajta.


InfoBrcko.com - Brčko: Održan okrugli sto na temu suočavanja sa stigmatizacijom i radikalizacijom\nBrčko: Održan okrugli sto na temu suočavanja sa stigmatizacijom i radikalizacijom\tIstaknuto\nBorba protiv predrasuda, kažu učesnici projekta, posebno je važna za budućnost. Ova grupa se bori protiv stigmatizacije i etiketiranja od aprila ove godine. Projekat prve radionice ovog tipa bila je online anketa sa preko 1200 učesnika iz 8 zemalja, koja je za početak dala uvida u rasprostranjenost radikalnih stavova i predrasuda na Balkanu i u Evropi.\n"Projekat je započeo u aprilu 2017. godine prvom radionicom u Crnoj Gori u Budvi. Ta radionica okupila je 50 učesnika iz 8 zemalja i podijelili smo se u dvije grupe – zemlje zapadnog Balkana i zemlje iz EU. Učesnici zapadnog Balkana bile su Crna Gora, Srbija, Makedonija i BiH, dok su iz EU učesnici bili iz Belgije, Italije, Mađarske i Nemačke. Projekat te radionice bila je jedna online anketa" rekao je Stefan Savčić, novinar.\n"Ja bih samo htela da kažem da smo u saradnji sa psihologom uradili psihosocijalnu analizu rezultata ove ankete sprovedene u 8 država, rezultati istraživanja su predstavljeni na okruglom stolu" rekla je Jovanka Radovanović, OC "Proni" Brčko distrikt BiH.\nNa današnjem okruglom stolu su učestvovali predstavnici centra "Proni" i novinari, i to pretežno mladi, od kojih je svako radeći na projektu imao određene zadatke, te su ih i prezentovali.\n"Ono što se pokazalo u dosadašnjem radu i razgovorima jeste da je stanje malo prenapuhano i da mediji imaju dosta jak značaj u okviru propagande. Zato trebamo koristiti medije da obrnemo te stavove. Mada ima radikalizacije i ekstremnih stavova kod nas, ali ne toliko koliko ljudi misle. Ja govorim ovdje o mlađoj generaciji, ljudima do 30-35 godina" rekao je Nikola Lero, novinar.\nIako, kako jedan od izlagača kaže, pretjerano radikalni stavovi nisu pojava koja je u porastu među mlađom generacijom, islamofobija je, recimo, tvrdi drugi istraživač na ovom projektu, sve češća.\n"Što se tiče moga dijela na ovom projektu, ja sam bio angažovan da na temu "Stigmatizacija imigranata i islamofobije" napravim jedan članak, i ja sam izabrao jednog momka i napravio interviju s njim. On je bio azilant u Njemačkoj i imao je to iskustvo. Njega sam izabrao upravo da bih pokazao mladim ljudima da prije nego što izgrade određene stavove i etiketiraju određenu grupaciju – prije svega upoznaju određene ljude kako bi donijeli svoj konačan sud" zaključio je Aleksandar Ganilović, novinar.


Boško obradović: Ne treba nam građanski rat u Srbiji | Borba Info\nHome/Aktuelno/Boško obradović: Ne treba nam građanski rat u Srbiji\nBoško obradović: Ne treba nam građanski rat u Srbiji\nLider Dveri Boško Obradović izjavio je za N1 da je “ovo pravi protest, miran i nenasilan”.\nPrema njegovim rečima, upad u Skupštinu nema nikakvog smisla i efekta. “To će odgovarati samo vlastima da nas prikažu kao nasilnike koji hoće nešto na silu, mi to nećemo, hoćemo samo elementarne demokratske vrednosti”, rekao je Obradović.\nKako je rekao, na protestu je u svojstvu građanina.\n„Ovo nema veze sa opozicijom, čak ni sa politikom, ovo je jedan egzistencijalni grč naroda“, kaže on.\nPrema njegovim rečima, niko ne treba da se ističe, da se gura i traži, kako je rekao, stranačke interese.\n„Treba da budemo svi kao jedan, što budemo više zajedno, to ćemo pre dočekati slobodu. Ovo je jedan veliki slobodarski pokret, ustavobraniteljski pokret“, kaže Obradović.\nKomentarišući to što danas demonstranti sede ispred Skupštine, kaže da je to malo neobično.\n„Pre svega, jer smo sinoć ovde sedeli zato što smo pregaženi od strane Žandarmerije, pa smo bili prisiljeni, a večeras smo svi sledili primer studenata koji su smislili sjajnu akciju ‘Sedi ne nasedaj’, kao što vidite ovo je pravi protest, miran i nenasilan“, kaže on.\nPrema njegovim rečima, „provokatori su ovih dana ubačeni da bi poslali drugačiju sliku“.\n„Nama ne treba nasilje, mi ćemo pobediti metodama gandijevskog protesta. Mislim da je veoma važno da istrajemo, da ne odustajemo, da pokažemo da čitava Srbija ustaje, da se ne mirimo sa laži u kojoj živimo“, kaže on\nMišljenja je da je ujedinjena srpska opozicija jedan format koji treba u budućnosti da bude nosilac promena.\n„Naš interes je da budemo jedinstveni dok ne izguramo političke promene, a u slobodnoj Srbiji neka svako nastupa sa svojim programom. Svako ko je iskreno protiv ove vlasti, ko nije ubačeni provokator je dobrodošao. Moramo da grupišemo snage i da budemo jedinstveni i da imamo zahteve“, kaže on.\nPrema njegovim rečima, upad u Skupštinu nema nikakvog smisla i efekta.\n„To će odgovarati samo vlastima da nas prikažu kao nasilnike koji hoće nešto na silu, mi to nećemo, hoćemo samo elementarne demokratske vrednosti. Ne treba nam sukob s policijom, ne treba na građanski rat u Srbiji, i dalje apelujemo da se ova kriza može rešiti jedino pregovorima između vlasti i opozicije, novim Kriznim štabom i prelaznom tehničkom vladom“, kaže on.\nPrevious Mladen Đorđević: Vučić poslao svoje ljude da izazivaju nerede da bi prebio narod – VIDEO\nNext Nešini žandari protiv udbinih huligana


Odobrena Modernina vakcina za evropsko tržište\nMichelle Chester, DNP, director, employee health services, Northwell shows the Moderna coronavirus disease (COVID-19) vaccine at Northwell Health's Long Island Jewish Valley Stream hospital in New York, U.S., December 21, 2020. REUTERS/Eduardo Munoz/Pool/File Photo\nEvropska agencija za lijekove (EMA) odobrila je u srijedu (6. januar) u Amsterdamu vakcinu protiv COVID-a 19 američkog proizvođača Moderna.\nVakcinu protiv COVID-a 19 američke kompanije Pfizer i njegovog njemačkog partnera BioNTech EMA-u je preporučila još 21. decembra.\nKlinička ispitivanja pokazala su da je Modernina vakcina oko 95% efikasna u prevenciji COVID-a 19.\nOtkako je njegovo uvođenje u Evropsku uniju počelo prije sedam dana, stotine hiljada Evropljana primilo je vakcinu Pfizer-BioNTech.\nViše od milion doza te američko-njemačke vakcine distribuirano je u Britaniji za nešto manje od mjesec dana, a neravnomjeran početak kampanje doveo je i do kritika zdravstvenih vlasti u Njemačkoj i Francuskoj.\nHolandija 6. januar započinje s cijepljenjem, dajući prvu injekciju 39-godišnjoj medicinskoj sestri u kući.\nPoređenje vakcina: Pfizer i Moderna


Razvoj kostolačkog ugljenog basena: Uglja ima, i biće ga još – Радио Стил\nRazvoj kostolačkog ugljenog basena: Uglja ima, i biće ga još\nPosted By: Radio Stil 23/09/2018\nZapadni deo kostolačkog ugljonosnog basena stručnoj javnosti je odavno poznat kao ležište sa značajnim\nrezervama uglja. Istraživanja su obavljena od avgusta 2013. do februara 2014. godine. Nakon toga, urađen je Elaborat o rezervama i resursima uglja i šljunka u zapadnom delu Kostolačkog ugljonosnog basena.\nOvih dana radi se na grupisanju novih istražnih bušotina da bi se došlo do još pouzdanijih podataka o\nkoličinama, kvalitetu i prostiranju ugljenih slojeva. Izvesno je da je reč o perspektivnom ležištu koje predstavlja budućnost energetike u Kostolcu. Pored uglja, u ovom ležištu\ni znatna količina građevinski upotrebljivog šljunka i ogromne količine pijaće vode. Primer za to je izvorište Jagodica, koje se planira za vodosnabdevanje šire okoline Požarevca.\n− Tehničko-tehnološka i naučnostručna rešenja celine proizvodnog procesa na postojećim površinskim kopovima kostolačkog ugljonosnog basena koncipirani su u skladu sa strategijskim osnovama razvoja Republike Srbije – kažu u ogranku „TE-KO Kostolac“.\nModel eksploatacije uglja u okviru ležišta „Kostolac-Zapad“ koncipiran je kao nastavak eksploatacije uglja sa projektovanim kapacitetom od devet miliona tona godišnje, odnosno kao zamenski kapacitet za eksploataciju uglja na Površinskom kopu „Drmno“.\n− Ugalj iz ležišta „KostolacZapad“ prvenstveno bi se koristio za proizvodnju električne energije. Postojeća upravna i ostala infrastruktura može se koristiti i za eksploataciju uglja u zapadnom delu basena. S obzirom na dugu tradiciju eksploatacije uglja, olakšano je obezbeđenje stručnih, kvalifikovanih kadrova i radne snage – objasnili su u ogranku „TE- KO Kostolac“.\nNa osnovu svih parametara i uslova eksploatacije, ovo ležište je predisponirano za površinsku eksploataciju metodama i tehnikama koje su već u primeni, odnosno kontinualnim sistemima eksploatacije.\nProjektovani sistem eksploatacije bio bi zasnovan na primeni rotornih bagera kao osnovne otkopne opreme. Ove sisteme karakterišu visoki kapaciteti proizvodnje, u ekonomskom smislu nešto veća ulaganja, ali niski troškovi po jedinici proizvoda.\nEksploatacija šljunka, koja bi se odvijala u okviru sistema otkopavanja otkrivke na planiranim površinskim kopovima, doprinela bi snižavanju troškova otkrivanja uglja. Imajući u vidu postojeće resurse šljunka, to je sasvim izvesno.\nU skladu sa razvojnim planovima rudarskih aktivnosti i planovima ogranka „TE-KO Kostolac“, planirana\nje i izgradnja robnog pristaništa na dunavskom kanalu u Kostolcu. Ovakav objekat bi znatno uvećao mogućnost plasmana šljunka iz ovog ležišta, pa i kapacitet proizvodnje. Resursi šljunka su na nivou istraženosti za C2 kategoriju i procenjeno je da je kopovima 1 i 2 zahvaćeno 682,5 miliona tona, dok je u ležištu van kopova 1,68 milijardi tona ove mineralne sirovine.\nNa osnovu podataka dobijenih granulometrijskom i hemijskom analizom šljunka i peska iz zapadnog\ndela Kostolačkog ugljenog basena, može se zaključiti da je njegova primena moguća u izradi habajućih\nslojeva od asfaltnih betona po vrućem postupku, proizvodnji nearmiranog betona za ispune, slojeve izravnanja, za građevinske radove (malterisanje, zidanje, nasipanje), za dekoraciju, drenažu. Ovo su samo neke od mogućih primena za koje ispitani šljunak i pesak zadovoljavaju uslove. Za dobijanje sertifikata moraju se uraditi detaljne analize ovih mineralnih sirovina, namenski za predočene primene.\nElaboratom su dokazane rezerve uglja za čitavo ležište od 847,2 miliona tona, odnosno 444,4 miliona tona uglja zahvaćeno kopovima 1 i 2. Srednja debljina prvog ugljenog sloja iznosi 11,91 metar, drugog ugljenog sloja 18,89, a trećeg 34,12 metara.\nMinimalna ekonomska debljina za sva tri ugljena sloja, na osnovu koje je urađen proračun bilansnih rezervi uglja i određeni ekonomski efekti eksploatacije uglja na budućim površinskim kopovima, iznosi 0,5 metara.\nSrednja debljina sloja šljunka iznosi 14,88, a šljunka bez proslojaka peska i gline 14,39 metara. Rezerve uglja trećeg sloja, procenjene na oko milijardu tona, ali prevashodno zbog nedovoljne istraženosti, kao\ni velike dubine na kojoj se nalazi, velike međuslojne jalovine između drugog i trećeg sloja, i značajnog\nraslojavanja, treći sloj nije bio predmet bilansiranja u elaboratu.\nInvesticije za otvaranje oba kopa obuhvataju ulaganja u rudarske i građevinske objekte,\nopremu, pomoćnu mehanizaciju, opremu za proizvodnju šljunka i nematerijalna ulaganja.\nUlaganja su procenjena na 553 miliona evra.\nPredviđeni površinski kopovi, spoljašnje odlagalište, deponija i prerada šljunka, koridor za transport uglja i infrastrukturni objekti površinskih kopova ukupno zauzimaju 27,5 kvadratnih kilometara.


Stvaramo napredno i ekonomski uspešno društvo – Balkanekspresrb.rs\nStvaramo napredno i ekonomski uspešno društvo\nPrvi potpredsednik Vlade Republike Srbije i ministar prosvete, nauke i tehnološkog razvoja Branko Ružić otvorio je danas drugu investicionu konferenciju Srbije na „Ekspo 2020 Dubai” u Dubaiju.\nRužić je tom prilikom izrazio uverenje da će predstavljanje potencijala naše zemlje za ulaganja u različite oblasti privući pažnju novih investitora, koji će uvideti prednosti ulaganja u Srbiju.\nPrvi potpredsednik Vlade je istakao da u eri savremenih tehnologija i digitalizacije, Srbija nastoji da ojača svoju poziciju u oblasti inovacija i zato sprovodi niz podsticajnih mera.\nNa vreme smo prepoznali i značaj inovacija i veštačke inteligencije i prva smo zemlja u regionu Jugoistočne Evrope koja je usvojila Strategiju razvoja veštačke inteligencije. Usvojili smo niz strateških dokumenata koji su temelj i pravac za unapređivanje inovativne i naučne delatnosti, naglasio je Ružić.\nPrema njegovim rečima, ulaganja u inovacije i e-mobilnost sa sobom donose i unapređenje obrazovanja i nauke, kao i saradnju kompanija sa obrazovnim sistemom i institucijama u Srbiji, a sve to zajedno je ključ za kreiranje tehnološki naprednog i ekonomski uspešnog društva.\nRužić je, na investicionoj konferenciji, predstavio i dualni sistem obrazovanja u Srbiji koji obezbeđuje efikasniji odgovor sistema obrazovanja na potrebe privrede i tržišta rada, tehnološke promene i potrebe za novim kompetencijama.\nNaš nacionalni model dualnog obrazovanja pokazao se kao koristan, fleksibilan i perspektivan. Sve više kompanija koje dolaze postavljaju kao uslov razvijen sistem dualnog obrazovanja, a njihovo opredeljivanje za Srbiju kao zemlju u kojoj žele da proširuju proizvodni proces govori o tome da nacionalni model dualnog obrazovanja ide u pravom smeru, istakao je Ružić.\nTokom boravka na „Ekspo 2020 Dubai“ delegacija Ministarstva prosvete, nauke i tehnološkog razvoja imaće više sastanka i prezentacija u Paviljonu Srbije.\nUzajamno uvažavanje i poštovanje Srbije i Svete Stolice\nПрва награда Европе за “Моју прву плату”


Izjava o tajnosti i poverljivosti podataka – Pravne napomene — Frikom\nDobrodošli na internet sajt www.frikom.com Frikom DOO.\nPrivredno društvo FRIKOM DOO Beograd, Zrenjaninski put b.b., (u daljem tekstu: Društvo) kreiralo je internet sajt www.frikom.com u cilju pružanja informacija i interaktivnih online usluga svojim korisnicima.\nKorišćenje internet sajta www.frikom.com podleže ovim Uslovima korišćenja, pa su korisnici internet sajta obavezni da Uslove korišćenja pažljivo pročitaju i pridržavaju ih se. Korišćenjem i pristupom ovim internet stranicama smatraće se da su korisnici dali bezuslovan pristanak na ove Uslove korišćenja, da su iste pročitali i razumeli ih.\nDruštvo može, iz bilo kog razloga, a bez prethodnog obaveštavanja korisnika, izvršiti izmene Uslova korišćenja. Nastavak korišćenja internet sajta od strane korisnika i nakon što su izvršene izmene Uslova korišćenja, smatraće se kao pristanak korisnika na takve izmene.\nOva izjava o odgovornosti odnosi se na svaku štetu, ili moguća oštećenja prouzrokovana bilo kakvom greškom, izuzećem, prekidom, brisanjem, kvarom, kašnjenjem u radu ili prenosu, računarskim virusom, prekidom u komunikacionoj liniji, krađom, uništenjem ili neovlašćenim pristupom, promenama ili zloupotrebom zapisa, raskidom ugovora, neprikladnim ponašanjem, nemarom ili bilo kakvom drugom radnjom. Korisnik izričito potvrđuje da Društvo nije odgovorno za uvredljivo, neprikladno ili protivzakonito ponašanje drugih ili trećih lica te da rizik od šteta, koji može nastati kao posledica navedenog u potpunosti leži na korisniku.\nNi u kom slučaju Društvo, ili druga fizička ili pravna lica uključena u stvaranje, proizvodnju ili distribuciju ovih internet stranica, ili sa njima povezanog sadržaja, kao i bilo koji softver, neće biti odgovorni za bilo kakvu štetu koja može nastati kao posledica korišćenja, ili zbog nemogućnosti korišćenja ovih internet stranica. Korisnik izričito potvrđuje da se uslovi ovog poglavlja odnose na celokupan sadržaj ovih internet stranica.\nUz prethodno navedene uslove, ni Društvo, niti povezana društva sa njim, pružaoci informacija, ili partneri koji uređuju sadržaj, neće biti odgovorni, bez obzira na uzrok ili trajanje, za bilo koje greške, netačnosti ili druge nedostatke, neprikladnost ili neizvornost informacija koje se nalaze na ovim internet stranicama, kao i za bilo kakvo kašnjenje ili prekid u prenosu informacija do korisnika, za bilo kakva potraživanja ili gubitke koji iz toga proizilaze. Niti jedna od gore navedenih strana neće biti odgovorna za bilo kakva potraživanja ili gubitke treće strane, uključujući i izgubljenu dobit.\nDruštvo nije odgovorno za bilo kakav sadržaj koji korisnik, pretplatnik, ili neovlašćeni korisnik može postaviti na ove internet stranice. Bilo kakav sadržaj koji je postavljen, a koji je ili se može smatrati neprikladnim, može u svakom trenutku biti uklonjen od strane Društva. Društvo zadržava pravo promene, prilagođavanja, izmene, brisanja ili uklanjanja bilo kojeg sadržaja, za koji oceni da je neprikladan. Društvo ni u kom slučaju nije nikome odgovorno za bilo kakvu direktnu ili indirektnu štetu od upotrebe ove ili drugih internet stranica, uključujući, bez ograničenja, gubitak dobiti, prekid u radu, gubitak programa ili drugih podataka na vašim sistemima za obradu podataka ili drugo, čak i kada smo izjavom obavešteni o takvim štetama.\nDruštvo namerava koristiti nazive, logotipe, znakove, žigove i druge zaštićene sadržaje koji se pojavljuju na ovoj internet stranici isključivo na područjima za koja je ovlašćena na osnovu registracije ili prijave žiga, na osnovu licence ili na neki drugi način. Kako bi se izbegla svaka sumnja, Društvo ovim izjavljuje kako nema nameru koristiti nazive, logotipe, znakove, žigove i druge zaštićene sadržaje na područjima za koja nije ovlašćena, te neće isporučivati niti nuditi proizvode i/ili usluge označene takvim zaštićenim sadržajima na takvim područjima. Korišćenje takvih zaštićenih sadržaja na ovoj internet stranici suprotno odredbama ovih Uslova ili njihova zloupotreba je strogo zabranjena.\nKorisnik prihvata da samostalno oceni sadržaj informacija te u skladu sa tim preuzima rizik i odgovornost prilikom korišćenja takvih informacija i nastanka događaja koje može proizvesti korišćenje tih informacija.\nOva internet stranica ne sadrži savete ili preporuke bilo koje vrste niti se može smatrati kao sugestija za donošenje bilo koje vrste odluke ili preduzimanje bilo kakvih radnji.\nNi pod kojim uslovima Društvo neće biti odgovorno za bilo kakav gubitak ili štetu nastalu proisteklu iz toga što se korisnik oslonio na informacije dobijene putem Internet stranica. Na korisniku je sva odgovornost ocene tačnost, kompletnost ili korisnost bilo koje informacije, mišljenja, stava, saveta ili drugog sadržaja koji je dostupan putem internet stranica.\nDruštvo ima pravo, ali ne i obavezu, u svakom trenutku nadzirati sadržaj na ovim Internet stranicama, uključujući bilo koje chat sobe i forume koji bi mogli biti sadržani kao deo ovih Internet stranica, kako bi osiguralo poštovanje ovih Uslova korišćenja, kao i bilo kojih drugih pravila propisanih od strane Društva, kao i usklađenost sa bilo kojim odgovarajućim zakonom, propisom ili drugim aktom. Bez ograničenja od prethodno navedenih stavki, Društvo zadržava pravo uklanjanja bilo kojeg materijala za koji prema vlastitoj diskrecionoj oceni, nađe da nije u skladu sa ovde postavljenim pravilima, ili za koji nađe da je po drugom osnovu nedozvoljen. Društvo nije obavezno odgovoriti na interaktivne sadržaje.\nDruštvo ne preuzima nikakvu odgovornost u vezi tačnosti informacija koje daje i upotreba tih informacija je na odgovornosti primaoca istih. Društvo ne daje nikakva osiguranja da će bilo koji prijavljeni problemi biti rešeni sa upotrebom bilo kojih informacija koje Društvo daje. Dostavljanjem informacija, Društvo ne dodeljuje nikakve licence za bilo kakva autorska prava, patente ili neka druga prava intelektualne svojine.\nDruštvo zadržava pravo trenutno ukinuti bilo koje lozinke, ili korisničke račune korisnika u slučaju bilo kakvog ponašanja korisnika koje Društvo, prema svojoj diskrecionoj oceni, smatra neprihvatljivim, kao i u svakom slučaju nepoštovanja ovih Uslova od strane korisnika. U slučaju ukidanja lozinki ili korisničkih računa uslovi neće prestati da važe između Krajnjeg korisnika i Društva.\nSadržaj trećih internet stranica\nNeki delovi sadržaja ovog internet sajta mogu biti vlasništvo trećih lica (tekstovi, podaci ili izvodi bilo koje vrste) ili se na istim mogu nalaziti linkovi koji vode do internet stranica u vlasništvu trećih lica, koja snose punu krivičnu i građansku odgovornost za sigurnost, zakonitost i istinitost sadržaja njihovih internet stranica i servisa, pri čemu je za iste isključena bilo kakva vrsta odgovornosti Društva.\nDruštvo ne može pružiti garancije da korisnici internet stranice imaju bilo kakvo pravo da koriste sadržaje koji predstavljaju intelektualnu svojinu trećih lica, a koji su dostupni na samoj internet stranici. Korisnici moraju pribaviti odobrenje samih vlasnika takvog sadržaja pre bilo kakve upotrebe ili čuvanja tog sadržaja. Sadržaj koji je zaštićen autorskim pravima ne može se menjati niti se može objavljivati bez pribavljanja neophodne saglasnosti.\nDruštvo postavlja navedene linkove radi lakšeg i efikasnijeg korišćenje interneta od strane korisnika svog internet sajta. Društvo nema nikakvu kontrolu nad internet sajtovima kojima se može pristupiti preko ove internet stranice ili koji su na bilo koji način dostupni putem iste, a koji su u vlasništvu trećih lica, kao ni nad njihovim sadržajem, te stoga Društvo ne pruža podršku, ne finansira, ne savetuje i u svakom slučaju ne snosi bilo kakvu vrstu odgovornosti za takve internet sajtove i njihove sadržaje.\nPrenos softvera i računarska oprema\nKorisnik je isključivo i jedino odgovoran za nabavku, korišćenje i održavanje svoje računarske opreme, uključujući ali ne i ograničavajući se na celokupni software i hardware koji poseduje i koristi, kao i drugu opremu potrebnu za pristup i korišćenje Internet stranica Društva te sve sa tim povezane troškove. Društvo nije odgovorno za bilo kakva oštećenja opreme korisnika koja mogu nastati kao posledica korišćenja ovih Internet stranica.\nIzmene internet stranice\nDruštvo zadržava pravo da izmeni ili povuče deo ili čitavu internet stranicu u bilo kom trenutku, a bez prethodnog obaveštavanja korisnika. Svaka izvršena izmena smatra se aktuelnom nakon što korisnik, registrovani korisnik ili treće lice poseti tu internet stranicu. Korisnici, registrovani korisnici ili treća lica nemaju pravo na naknadu bilo koje vrste štete zbog nemogućnosti da koriste istu.\nKorisnik se obvezuje da povremeno i iznova pročita Uslove korišćenja kako bi se upoznao s eventualnim promenama. Ukoliko korisnik koristi Internet stranice nakon izmene Uslova korišćenja, pretpostavlja se da je upoznat sa izmenama, da ih razume i u celosti prihvata.\nOve Internet stranice sadrže materijale zaštićene autorskim pravom, žigom, dizajnom, kao i druge informacije koje su pokrivene drugim pravima fizičkih ili pravnih lica, uključujući, ali ne ograničavajući se na, tekstove, software, fotografije, video materijale, grafiku, muziku, zvuk, kao i celi sadržaj Internet stranica, a u skladu sa važećim propisima Republike Srbije. Svi materijali (tekstovi, fotografije, slike, crteži, audio i video materijali i dr.) zaštićeni znakovi proizvoda i usluga (žigovi), logotipi, i svi drugi sadržaji koji se nalaze na Internet stranicama isključivo su pravo privrednog društva FRIKOM DOO Beograd, ili se koriste uz izričitu saglasnost nosioca autorskih prava odnosno nosioca prava na žigovima i/ili dizajnu. FRIKOM je registrovani žig privrednog društva FRIKOM DOO Beograd, pa su shodno tome sva prava u odnosu na ovaj žig na taj način izričito zadržana. Ako nije drugačije navedeno, svi drugi žigovi koji se pojavljuju na sistemu, predstavljaju intelektualnu svojinu njihovih nosilaca. Društvo je nosilac autorskih prava u vezi s izborom, koordinacijom, postavljanjem i unapređenjem takvog sadržaja, kao i prava u vezi s originalnim sadržajem.\nBILO KAKVO KOPIRANJE, DISTRIBUCIJA, PRENOS, OBJAVLJIVANJE, REPRODUKOVANJE, PREINAČENJE, REVIDIRANJE, PRENOŠENJE, POVEZIVANJE, DUBINSKO POVEZIVANJE, STVARANJE IZVEDENICA ILI MENJANJE OVIH INTERNET STRANICA NA DRUGI NAČIN, BEZ IZRIČITOG PISMENOG OVLAŠĆENJA PRIVREDNOG DRUŠTVA FRIKOM DOO BEOGRAD, STROGO JE ZABRANJENO! Bilo kakvo kršenje ovih uslova koje može imati za posledicu povrede autorskih prava, prava na žig, ili prava nekog drugog oblika intelektualne svojine može dovesti do pokretanja građanskih postupaka i/ili do krivičnog i/ili prekršajnog postupka protiv izvršioca. Nije dozvoljeno kopiranje, redistribucija, ponovni prenos, izdavanje ili komercijalno iskorišćavanje preuzetog materijala bez izričitog pismenog ovlašćenja privrednog društva FRIKOM DOO Beograd i nosioca autorskog prava.\nKorisnik može preuzimati, ispisivati i spremati materijale zaštićene autorskim pravom samo u svrhu svoje lične upotrebe. Korišćenje i ispisivanje sadržaja sa Internet stranica dopušteno je isključivo u svrhu informisanja i lične, nekomercijalne svrhe korisnika.\nKorisnik se obvezuje da neće na ovim Internet stranicama postavljati, objavljivati, ili na drugi način činiti dostupnim bilo kakav materijal koji podleže autorskom pravu, žigu, ili drugim pravima intelektualne svojine, bez izričitog odobrenja nosioca tih prava. Krajnji korisnik je jedino i isključivo odgovoran za štetu koja može nastati povredama autorskih prava, zloupotrebom žiga i drugih prava intelektualne svojine, ili bilo kakvih problema nastalih u vezi s objavljivanjem takvih materijala.\nDruštvo ne snosi obavezu izveštavanja korisnika, ili pružanja pomoći u određivanju da li je određeni materijal zaštićen odnosno podoban za zaštitu autorskim pravom.\nPostavljanjem materijala na bilo koji javno dostupni deo ovih Internet stranica, korisnik garantuje pod krivičnom i materijalnom odgovornošću da je nosilac prava na tim materijalima, i da na taj način Društvu daje izričito besplatno, stalno, nepovratno, ne-ekskluzivno pravo korišćenja, objavljivanja, umnožavanja, reprodukcije, modifikovanja, prilagođavanja, distribucije objavljivanja, prevođenja i/ili distribucije takvog materijala (delimično ili u celosti) na području celog sveta, vremenski neodređeno. Korisnik takođe daje drugim korisnicima pravo pristupanja, pregledanja, čuvanja ili reprodukcije tog materijala za ličnu upotrebu.\nUslovi navedeni u ovom Poglavlju se jednako odnose u korist Društva, kao i njegovih izdvojenih poslovnih jedinica, povezanih društava i trećih pružalaca usluga i licenciranih društava, i svako od njih ima pravo direktno i u lično ime pozivati se na te uslove i primenjivati te uslove.\nKorišćenjem ili pristupom ovoj stranici Korisnik ne stiče, izričito ili prećutno, nikakvu licencu ili pravo korišćenja žiga, patenta, dizajna, autorskog prava ili drugog prava koje pripada Društvu i/ili trećem licu. Korisnici i registrovani korisnici snose vlastitu odgovornost za poštovanje autorskih i drugih prava intelektualne svojine u pogledu tih sadržaja.\nZaštitni znaci i žigovi Društva ne mogu se ni na koji način koristiti ili reprodukovati bez prethodne pismene saglasnosti samog Društva.\nKorisnik potvrđuje da su svi komentari, privatne poruke, forumi, chat sobe i/ili drugi načini slanja poruka ili međusobnog komuniciranja javne, a ne privatne prirode, i da stoga zaposleni Društva mogu nadzirati komunikacije korisnika bez njihovog znanja i izričite dozvole.\nDruštvo ne kontroliše i/ili autorizuje sadržaj poruka ili informacija koje se mogu naći u bilo kojim međusobnim komunikacijama te stoga nije odgovorno za bilo kakve radnje koje su posledica sudelovanja korisnika u međusobnim komunikacijama, uključujući odgovornost za moguće sporne sadržaje.\nVrste podataka koji se prikupljaju:\n1. Opšte informacije: moguće je prikupljati informacije u svrhu praćenja funkcionisanja ovog internet sajta. Tokom ovog postupka prikupljanja opštih informacija podaci o ličnosti koji bi mogli biti povezani sa određenom individuom ne prikupljaju se. Svakako, mogu se prikupljati podaci o broju posetilaca i inicijalno ime sektora odakle potiče odgovarajući internet provajder. Ovi podaci koriste se radi boljeg razumevanja potreba posetioca internet stranice i mogu se deliti sa trećim licima.\n2. Podaci o ličnosti: Slanjem on-line aplikacije za posao preko ovog internet sajta korisnik podleže proceduri obrade podataka o ličnosti sadržanih u poslatim radnim biografijama u skladu sa važećim Zakonom o zaštiti podataka o ličnosti. Obrada podataka o ličnosti korisnika ovog internet sajta i njihova zaštita uređeni su ovim Uslovima korišćenja kao i zakonskom regulativom Republike Srbije koja se odnosi na zaštitu podataka o ličnosti. Svrha prikupljanja i dalje obrade ovih podataka je formiranje baze podataka o kandidatima za zapošljavanje. Lica koja mogu koristiti ove podatke o ličnosti su zaposleni u HR službi Društva i druga lica u skladu sa odlukom menadžmenta Društva. Smatra se da je samim pristupom i korišćenjem ovog internet sajta, te slanjem prijave za posao preko ovog sajta lice dalo pristanak na obradu podataka o ličnosti. Podaci o ličnosti neće biti obelodanjeni trećim licima (osim u slučajevima predviđenim zakonom).\nU svakom trenutku, korisnici ovog internet sajta imaju pravo pristupa i prigovora (uključujući i ispravke) koji se odnose na njegove/njene podatke o ličnosti, a koje se obrađuju i evidentiraju. U navedenu svrhu potrebno je da zainteresovano lice pošalje zahtev u pismenoj formi na sledeću adresu: FRIKOM DOO, Zrenjaninski put b.b., 11213 Beograd.\nOve Internet stranice, kao i bilo koje druge stranice, sada ili kasnije sadržane, ili na drugi način dostupne, putem spoljnih poveznica sa Internet stranicama, privatno su vlasništvo Društva.\nSva međusobna interakcija koja se odvija putem ovih Internet stranica mora biti u skladu s Uslovima korišćenja te se od korisnika zahteva da sve aktivnosti u vezi s korišćenjem ovih Internet stranica budu u skladu s pozitivnim pravnim propisima Republike Srbije.\nZabranjeno je objavljivanje, korišćenje, prenošenje, slanje i razmena materijala i sadržaja kojima se narušavaju ili ugrožavaju privatnost, vulgarni, ili na drugi način nepoželjni u normalnoj komunikaciji, kojima se ugrožavaju i/ili krše prava drugih, a naročito materijale i sadržaje koji su po svojoj prirodi nezakoniti, ugrožavajući, uvredljivi, klevetnički, koji krše važeće pravne propise Republike Srbije, posebno nezakonitih, lažnih odnosno neistinitih, obmanjujućih, uvredljivih, klevetničkih, vulgarnih, pretećih, uznemirujućih, rasističkih ili šovinističkih sadržaja, sadržaja koji vređaju prava intelektualnog vlasništva trećih lica, sadržaja kojima se neovlašćeno otkrivaju lični podaci ili se vređa pravo na privatnost trećih lica ili drugih korisnika kao i drugih neprimerenih sadržaja, te sadržaja kojima se može naneti šteta Društvu i povezanim društvima, drugim korisnicima ili trećim licima, što uključuje, između ostaloga, sadržaje kojima se podstiče na ponašanje koje predstavlja krivično delo, koje povlači građansku odgovornost ili na drugi način krše bilo koji propis te koji, bez izričitog, prethodnog, pismenog odobrenja Društva, sadrži oglašavanje ili ponudu bilo čijih proizvoda i usluga. Korisnik ne sme koristiti ove Internet stranice za oglašavanje ili izvođenje bilo kakve komercijalne, verske, političke, ili nekomercijalne reklame.\nBilo kakvo ponašanje korisnika, koje prema diskrecionoj oceni Društva ograničava ili onemogućava bilo kog drugog korisnika u korišćenju Internet stranica strogo je zabranjeno.\nVaše svojstvo korisnika ovog internet sajta je takvo da isti koristite neposredno za svoje potrebe kao pojedinca. U slučaju da ste dobili svoje korisničko ime i/ili pristupnu šifru, smatra se da ste saglasni da se isti čuvaju kao tajni, te ste saglasni da (i) neposredno obavestite Društvo čim ustanovite bilo kakvo neovlašćeno korišćenje vašeg korisničkog imena i/ili pristupne šifre (ii) Vi snosite isključivu odgovornost za bilo kakav gubitak ili štetu koji mogu nastati prilikom navedenog neovlašćenog korišćenja korisničkog imena i/ili pristupne šifre.\nVi ste odgovorni za obezbeđivanje celokupne opreme potrebne za pristup internet sajtu i za sva relevantna potraživanja od strane trećih lica (tj. telefonski troškovi i naknade za internet provajdere).\nKao korisnik ovog internet sajta saglasni ste da internet sajt koristite u skladu sa Uslovima korišćenjima. U slučaju korišćenja ovog internet sajta na nedozvoljen način bićete lično odgovorni za svaku vrstu štete prouzrokovane trećim licima koja pokrenu pravne postupke protiv Društva, i saglasni ste da obeštetite Društvo za sve gubitke i/ili štetu odnosno sva potraživanja koja mogu nastati u takvim postupcima.\nKao korisnik ovog internet sajta saglasni ste da:\n1. prilikom korišćenja istog ne vršite, u skladu sa svojim mogućnostima i saznanjima ili nehotično, bilo kakve radnje koje su u suprotnosti sa postojećom pravnom regulativom koje uređuju akti državnih i nedržavnih organa; nećete koristiti isti radi neovlašćenog pristupa sistemima Društva, njegovim povezanim licima ili mrežama i sistemima trećih lica.\n2. nećete koristiti isti za obavljanje poslovnih aktivnosti ili aktivnosti bilo koje vrste koje su u suprotnosti sa postojećom pravnom regulativom.\n3. nećete koristiti isti za prenošenje bilo kakvog sadržaja koji bi mogao biti kompromitujući, uvredljiv ili preteći ili koji bi na bilo koji način mogao kršiti prava trećih lica, ili koji bi mogao da dovede do uznemiravanja trećih lica ili za slanje poruka za koje znate ili morate znati da nisu istinite ili da koriste ovaj internet sajt za slične svrhe.\n4. neposredno obavestite Društvo u vezi sa bilo kojim zahtevom ili postupkom bilo koje vrste pokrenutim protiv Vas u vezi sa upotrebom ove internet stranice, a nakon eventualnog zahteva Društva i da odmah prekinete sa vršenjem radnji koje su dovele do pokretanja postupka i\n5 neposredno obavestite Društvo u vezi sa bilo kojim promenama koje utiču na Vaše podatke date kroz eventualni postupak registracije. Vaša obaveza je da vodite računa da su takvi podaci u potpunosti ažurni.\nAko bilo koju od napred navedenih odredbi nije moguće primeniti to ni na koji način neće uticati na valjanost i punovažnost ostalih odredbi ovih Uslova korišćenja.\nOvi Uslovi korišćenja predstavljaju iskazanu saglasnost volja između svakog pojedinačnog korisnika i Društva, a koje uređuju pristup i korišćenje internet sajta od strane korisnika. Ovi Uslovi korišćenja su jedini relevantni akt koji uređuje predmetnu oblast i preovlađuju u slučaju postojanja bilo kojeg drugog pisanog sporazuma između pojedinačnog korisnika i Društva u vezi sa upotrebom ovog internet sajta.\nOvi Uslovi korišćenja su sačinjeni i imaju se tumačiti u skladu sa zakonodavstvom Republike Srbije, te će o svim sporovima koji mogu proisteći u vezi sa upotrebom istih odlučivati nadležmi sud u Beogradu.


Vijeće ministara donijelo Odluku o izmjeni provođenja Zakona o carinskoj politici u BiH - Akta.ba\n30.06.2021. 12:10 / Izvor: Akta.ba\nSavjet ministara BiH na vanrednoj telefonskoj sjednici, na prijedlog Uprave za indirektno oporezivanje, donio je Odluku o izmjeni Odluke o provođenju Zakona o carinskoj politici u Bosni i Hercegovini.\nIzmjenama se pomjera rok za primjenu Odluke o provođenju Zakona o carinskoj politici u Bosni i Hercegovini sa 1. jula na 1. avgust 2021. godine.\n"Na ovaj način otvoren je prostor za donošenje novog zakona o carinskim prekršajima Bosne i Hercegovine, što je preduslov da u potpunosti zaživi nova carinska regulativa i obezbijedi se istovremena primjena ovog i Zakona o carinskoj politici u BiH", saopćeno je iz Savjeta ministara.\nPodsjećamo da je Savjet ministara BiH utvrdio Prijedlog zakona o carinskim prekršajima Bosne i Hercegovine na 40. sjednici, održanoj 16. juna 2021. godine i uputio ga Parlamentarnoj skupštini BiH na razmatranje po hitnoj zakonodavnoj proceduri.